МЕҲНАТ КОДЕКСИГА ҚАНДАЙ ЎЗГАРТИРИШЛАР КИРИТИЛИШИ КУТИЛМОҚДА? — Soliq plus / Налоги плюс\nМЕҲНАТ КОДЕКСИГА ҚАНДАЙ ЎЗГАРТИРИШЛАР КИРИТИЛИШИ КУТИЛМОҚДА?\n21 ноября, 2019 0 SOLIQ PLUS ЯНГИЛИКЛАР\n– Янги меҳнат кодексида ўзгаришлар рўй бериши кутилмоқда деб эшитдим. Киритилаётган ўзгартиришлар қайси жиҳатларни ўз ичига қамраб олади? Шу ҳақида маълумот берсангиз.\nШамсиддин ИСОҚОВ, Фарғона вилояти, Олтиариқ тумани.\nЯнги меҳнат кодекси лойиҳасига кўра, меҳнат жараёнида асосий таътилнинг энг кам миқдорини ошириш, муддатли меҳнат шартномаси бўйича ишлаётган ҳомиладор аёлларни ишдан бўшатишга йўл қўймаслик каби долзарб вазифалар киритилган, дея хабар беради, ҚҲТБТ портали маълумотларига таяниб Norma.uz ахборотҳуқуқий портали.\nЛойиҳада амалдаги Меҳнат кодексига (кейинги ўринларда – МК) нисбатан моддалар сони 2 баравар кўпроқни ташкил этмоқда. Маълумки, амалдаги кодексда моддалар сони 294 тани ташкил этади.\nЛойиҳадаги кодексда эса моддалар сони 636 тага ошганлигини кўришимиз мумкин. Бундан ташқари, янги таҳрирдаги Меҳнат кодекси 7 бўлим ва 34 бобдан иборат бўлиб, амалдаги кодексда эса бу кўрсатгич 16 тани ташкил этади.\n– касаначилар, ўриндошлар, навбатчилик усулида ишловчилар, шунингдек мавсумий, вақтинча ва масофадан иш олиб борувчилар;\n– айрим тармоқ ва касблардаги ходимлар: педагоглар, шифокорлар, транспорт ходимлари, спортчилар;\n– ташкилот (шу жумладан унинг алоҳида таркибий бўлинмалари) раҳбари, унинг ўринбосарлари, бош бухгалтери;\n– ногиронлиги бўлган шахслар;\n– микрофирмалар, якка тартибдаги тадбиркорларнинг ходимлари, жисмоний шахслар (уйда ишловчилар);\n– хорижий шахслар ва фуқаролиги бўлмаган шахслар;\n– ноқулай иш шароитларида, шунингдек, ноқулай табиийиқлим шароитларида банд бўлганлар.\nШунингдек, қуйидагиларга бағишланган алоҳида бўлимлар киритилди:\n● ходимларга оид шахсий маълумотларни қайта ишлаш ва ҳимоялаш;\n● ходимларга нисбатан хизмат текширувларини ўтказиш тартиби;\n● жамоавий меҳнат низоларини ҳал этишда сўнгги чора сифатида иш ташлаш ўтказиш тартибтаомиллари;\n● меҳнат соҳасидаги ижтимоий ҳамкорлик;\n● ходимларни касбга тайёрлаш, қайта тайёрлаш ва малакасини ошириш;\n● давлат меҳнат инспекцияси, касаба уюшмалари ва ходимларнинг бошқа вакиллик органлари, жамоатчилик назорати субъектларининг ушбу соҳадаги ваколатлари кўрсатилган ҳолда меҳнат тўғрисидаги қонун ҳужжатларига риоя этилишини назорат қилиш ва кузатиш.\nБундан ташқари, олий ва ўрта махсус таълим муассасалари битирувчиларини ишга жойлаштиришда дастлабки синов тўғрисидаги нормаларга ўзгартиришлар киритиш режалаштирилмоқда. Ўқув юртларини тамомлаган кундан эътиборан 3 йил ичида биринчи бор ишга кирганларга ҳозирча синов белгиланмайди (МКнинг 84-моддаси 3-қисми).\nЛойиҳада бироз бошқача ёндашув таклиф этилмоқда, айнан қуйидагилар учун синов муддати расмийлаштирилмайди:\n► давлат грантлари бўйича таълим олган олий ўқув юртларининг тегишли таълим муассасасини тамомлаган кундан эътиборан 3 ой ичида биринчи бор ишга кирган битирувчилари учун;\n► ўрта махсус, касбҳунар таълими муассасалари ва олий ўқув юртларининг тегишли таълим муассасасини тамомлаган кундан эътиборан 1 йил ичида биринчи бор мустақил равишда ишга кирган битирувчилари учун.\n1. Ишлаб чиқариш зарурати ёки тўхтаб қолишлар туфайли ходимни унинг розилигисиз вақтинча бошқа ишга ўтказишнинг чекланган муддати аниқлантирилади (МКнинг 95моддаси) – бир календарь йил давомида жами 60 календарь кундан ошмайди.\n1. Муддатли меҳнат шартномаси муддати тугаши билан бекор қилинганда, бу ҳақда 3 календарь кун ичида ёзма равишда хабардор қилиш шарти жорий этилмоқда, асосий ходим ишда бўлмаган вақтда расмийлаштириладиган ҳолатлар бундан мустасно. Амалдаги қоидаларга кўра, шартнома муддати тугаши билан ишдан бўшатиш ҳақида олдиндан хабардор қилиш шарт эмас (МКнинг 105моддаси).\n2. Иш берувчининг ташаббуси билан меҳнат шартномасининг бекор қилиниши учун асослар рўйхатига тузатиш киритилади. Ходимнинг соғлиғи ҳолати туфайли бажараётган вазифасига нолойиқлиги (МКнинг 100моддаси 2қисми 2банди) тарафларнинг ихтиёрига боғлиқ бўлмаган ҳолатлар бўйича ишдан бўшатиш учун асосларга кўчирилди (МКнинг 106моддаси).\n● ўртача ойлик иш ҳақининг 50%и – 3 йилгача стажга эга бўлганда;\n● 75%и – 3 йилдан 5 йилгача стажга эга бўлганда;\n● 100%и – 5 йилдан 10 йилгача стажга эга бўлганда;\n● 150%и – 10 йилдан 15 йилгача стажга эга бўлганда;\n● 200%и – 15 йилдан ортиқ стажга эга бўлганда. Ҳозирги пайтда барча ходимлар учун ишдан бўшатиш нафақасининг энг кам миқдори корхонадаги ишнинг давомийлигидан қатъи назар ўртача ойлик иш ҳақининг 100%ини ташкил этади.\n4. Иш берувчига ходимнинг розилигисиз ишдан бўшатиш ҳақида огоҳлантириш муддатини пуллик компенсацияга алмаштириш ҳуқуқини тақдим этиш назарда тутилган. Ҳозир бундай алмаштиришга фақат тарафларнинг розилиги билан рухсат этилади, ходимнинг айбли ҳаракатлари учун ишдан бўшатиш ҳолатлари бундан мустасно (МКнинг 102моддаси 2қисми).\nШартнома муддати тугаши билан ҳомиладор ходимани, у асосий ходим ишда бўлмайдиган вақтга ишга қабул қилинган бўлса ва ҳомиладорлиги тугагунига қадар бошқа ишга ўтказишнинг иложи бўлмаса, ишдан бўшатиш мумкин бўлади.\n► ташкилот тугатилиши муносабати билан;\n► меҳнат мажбуриятларини мунтазам тарзда, шунингдек бир марта қўпол равишда бузганлиги учун.\n● ишлаб чиқариш аварияси, табиий офатлар ва фалокатлар;\n● газ таъминоти, иссиқлик таъминоти, ёритиш, транспорт, иссиқ сув ва совуқ сув таъминоти, сувни чиқариш тизимлари бузилганда;\n● фавқулодда ҳолатлар ёки ҳарбий ҳолатлар, шунингдек фавқулодда вазиятлардаги фавқулодда вазиятларда (ёнғинлар, тошқинлар, очарчиликлар, зилзилалар, эпидемиялар ёки эпизоотия ва бошқалар);\n● бажарилаётган ишда танаффусга йўл қўйилмаса, сменачи ишга келмай қолган ҳолларда иш давом эттирилганда.\n3. Дам олиш ва овқатланиш учун танаффусларнинг чекланган давомийлиги белгиланади  2 соатдан кўп бўлмаган ва иш вақтига киритилмаган камида 30 дақиқалик танаффус берилади. Иш кунининг (смена) давомийлиги 8 соатдан ошган ҳолларда ходимлар учун иш вақтининг жамлаб ҳисобга олиш белгиланган бўлса, ходимга дам олиш ва овқатланиш учун иккита танаффус берилиши керак. Шунингдек, аниқлаштирилишича, танаффус пайтида ходимлар иш жойидан чиқишлари мумкин бўлади.\n2. Ўртача иш ҳақини ҳисоблаш, шунингдек, ходимнинг илтимосига биноан унинг иш ҳақини тасарруф этиш тартиби жорий этилмоқда. Ходимнинг ёзма аризасига кўра иш ҳақи банкдан олинган қарзлар, кредитлар, шунингдек коммунал харажатлар ва бошқа шахсий харажатлар ва қарзларни тўлаш учун юборилиши мумкин. Дарвоқе, ўтказиладиган суммалар бирорбир миқдор доирасида чекланмайди. Амалдаги қоидаларга кўра, ҳар бир иш ҳақидан ушланмалар унинг ярим бараваридан ошмаслиги лозим (МКнинг 164моддаси 3қисми).\n3. Иш берувчига ходимнинг ёзма розилиги билан иш ҳақининг 10%игача ташкилотда ишлаб чиқарилган истеъмол товарлари билан тўлаш ҳуқуқи жорий этилмоқда. Алкоголь, тамаки маҳсулотлари, гиёҳвандлик воситалари ва психотроп моддалар бундан мустасно.\nТаъкидлаш жоизки, мазкур лойиҳа ўзгартирилиши, унга қўшимча киритилиши ёки рад этилиши мумкин.\nTags: меҳнат кодекси\n– ХОТИМ ОТКРЫТЬ АПТЕКУ. ПРЕДЪЯВЛЯЮТСЯ ЛИ КАКИЕ-ТО ТРЕБОВАНИЯ К ПОМЕЩЕНИЮ?\nКАК ПРАВИЛЬНО ИСПОЛЬЗОВАТЬ ФИДБЭК


Жорий йилда баҳорнинг серёғин ва салқин келиши сабабли экиш ишлари бироз чўзилиб кетди. Шу боис чигитни ундириб олиш, айниқса, ёш ғўза ниҳолларини парваришлашда илмий тавсияларга таянган ҳолда омилкорлик билан иш юритиш лозим.\nФ.Ҳасанова, Ш.Абдуалимов, Б.Ниязалиев\nКузги бошоқли дон экинлари парваришида май ойида агротехник тадбирларни амалга ошириш бўйича тавсиялар\nБошоқли дон экинларини май ойида парваришлашда белгиланган барча агротехник чора-тадбирларни ўта масъулият билан ўз вақтида, сифатли амалга ошириш лозим. Чунки бу ой ғалла ҳосили тақдирини ҳал этадиган палла ҳисобланади. Шунинг учун ғалла парваришига ўта жиддий ёндашиш талаб этилади.\nБоғларда май ойида агротехник тадбирларни амалга ошириш бўйича тавсиялар\nМамлакатимизда боғ ва токзорлар майдони йилдан-йилга кенгайиб, ҳосилдорлиги ошиб, сифати ҳам яхшиланиб бормоқда. Жорий йилда ўлкамизда баҳор ҳар йилгига нисбатан анча, яъни 15–20 кунга кеч кириб келди.\nСабзавот, полиз ва картошка экинлари майдонларида май ойида агротехник тадбирларни амалга ошириш бўйича тавсиялар\nСабзавот, полиз ва картошка экинлари майдонларини ҳар бир экин турига мувофиқ барча агротехник тадбирларини, яъни ўсимлик ва эгат ораларига ўз вақтида сифатли ишлов бериш, уларга тавсиялар асосида муддатида ҳамда меъёрида озиқлантириш, ўсимлик талабидан ҳамда тупроқдаги намликдан келиб чиққан ҳолда суғориш, шунингдек ҳаво исиши билан пайдо бўладиган турли касаллик ва зараркунандаларга, бегона ўтларга қарши кураш чораларини кечиктирмай амалга оширилиши юқори ҳосил олиш имкониятини беради.\nЎриш машиналарини унумли ишлатиш бўйича тавсиялар\nСўнгги йилларда мамлакатимизда аграр соҳанинг бошқа тармоқлари каби чорвачилик ҳам жадал равнақ топмоқда. Маълумки, чорва учун озуқа асосий масалалардан биридир. Бунда чорвадорлар ишини енгиллаштирадиган техника воситалари муҳим аҳамият касб этади.\nЛалми ерларда кунжут етиштириш бўйича тавсиялар\nРеспубликамизнинг лалмикор майдонларида қадим замонлардан буён экиб келинаётган қимматбаҳо мойли экинлардан бири кунжут ҳисобланади. Унинг уруғи таркибидаги мой миқдори 55–60 фоизни ташкил этади ва мойли экинлар ичида биринчи ўринни эгаллайди. Жувозда олинган кунжут мойи зайтун мойи билан тенглашади. Кунжараси тўйимлилиги ва углеводларга бойлиги сабабли чорва моллари учун юқори калорияли озуқадир. 100 кг кунжарасида 132–136 озуқа бирлиги мавжуд.\nХ.Юсупов, Б.Ҳайдаров, М.Жўраев\nТупроқ унумдорлиги паст бўлган ерларда кузги буғдойдан сўнг экиладиган такрорий экинлар экиш бўйича тавсиялар\nМамлакатимизнинг турли тупроқ ва иқлим шароитларидан келиб чиқиб, тупроқ унумдорлигини сақлайдиган ва оширадиган, аҳолининг озиқ-овқат маҳсулотларига бўлган талабини таъминлайдиган қишлоқ хўжалик экинлар турини тўғри танлаган ҳолда ерлардан самарали фойдаланиш ҳозирги кун талаби бўлиб қолмоқда.


Тошкентда соябонлар хиёбони пайдо бўлди(Фото)\nДобавлено: 22.06.2016, 10:06\n20 июнь куни Тошкент шаҳрида кичик соябонлар хиёбони пайдо бўлди. Бу ҳақда “afisha.uz” хабар бермоқда. Пойтахтнинг Содиқ Азимов (Ц1) кўчасидаги йўлакча бўйлаб 50 дан зиёд ранг-баранг соябонлар осиб қўйилган.\nЯқин кунларда мазкур хиёбон махсус чироқлар билан ёритилади. Бу эса хиёбонда тунги вақтда ҳам сайр қилиш имконини беради. Соябонлар инсталляцияси жорий йилнинг август ойи ўрталарига қадар очиқ бўлади.\nПортугалияда ушбу акция Umbrella Sky номи билан машҳур. Илк бора 2011 йилда Агуеда (Agueda) шаҳридаги тор кўчалардан бири рангли соябонлар билан “ёпилган” эди. Шундан буён ҳар йили июль ойида бу анъана давом этиб келмоқда. Соябонлар остида турли кўнгилочар тадбирлар ўтказилади.


Андижонда фуқаро ногиронлиги бор вояга етмаган қизни мунтазам зўрлаб келганликда гумон қилинмоқда - Anhor\nAnhor Все посты Андижонда фуқаро ногиронлиги бор вояга етмаган қизни мунтазам зўрлаб келганликда гумон қилинмоқда\nАндижонда фуқаро ногиронлиги бор вояга етмаган қизни мунтазам зўрлаб келганликда гумон қилинмоқда\nАндижон вилояти Пахтаобод туманида вояга етмаган ва II гуруҳ ногирони бўлган қизни 65 ёшли ён қўшниси зўрлаб келган. Бу ҳақда жабрланувчининг онаси ижтимоий тармоқларда очиқ видеомурожаатда маълум қилган, деб ёзади Газета.uz.\n«Sputnik Ўзбекистон» нашрининг ёзишича, она қизининг илмга чанқоқлигини кўриб, одамларга қўшилсин деган мақсадда мактабда ўқитишга қарор қилган. Пандемия вақтида онлайн тарзда ўқиши учун унга планшет сотиб олиб берган. Чексиз интернет тармоғидан фойдаланиши давомида қиз тасодифан порнографик видеороликка гувоҳ бўлган ва уни онасига кўрсатиб, “Бу бахтли ҳаёт, фалончи амаки айтди…” дея ўзи ва қўшниси ўртасида юз берган ҳолатлар ҳақида онасига айтиб берган. Она илк маротаба шунда қизи 65 ёшли қўшниси М.М. (исми ўзгартирилган) томонидан зўрланаётганлигини билиб қолган.\n“Қизим аввалдан ногирон бўлиб туғилмаган. У болалигида бир маротаба “судорги” бўлиб, эътиборсиз қолдирилган. Шунинг асорати, у тез-тез тутқаноққа чалиниб туради. Қолаверса, бўлган ишлар унга ёмон таъсир қилганидан эсига тушса, қайта-қайта гапириб берадиган бўлиб қолди”, – дейди онаизор.\nАндижонда ИИБ ходимларининг қийноғидан сўнг вафот этган фуқаронинг синглиси: “Ҳукуматимиз айбдорларга муносиб чора кўришига ишониб қоламан”


Про-Лига иштирокчиси "Турон" жамоаси ҳақида / CHAMPIONAT.asia\nПро-Лига иштирокчиси "Турон" жамоаси ҳақида\nТеглар : ПРО-лигаТурон\nФарғона вилояти Ўзбекистон туманининг "Турон" жамоаси жорий мавсумдан Про-Лига мусобақалари иштирокчисига айланди.\nЎз олдига юксак мақсадларни қўяётган жамоа янги мавсумга кўтаринки руҳда тайёргарлик кўрмоқда. Тажрибали мураббий Баҳром Ҳакимов бошчилигидаги "Турон" жамоаси уй учрашувларини Яйпан шаҳарчасининг "Конизар" ўйингоҳида ўтказилади.\nПро-Лига сари босиб ўтилган йўл\n2018-йилги футбол бўйича Фарғона вилояти биринчилигида иштирок этган "Турон" жамоаси якунда биринчи ўринни эгаллаб, турнирнинг бош совринини қўлга киритди.\nЯйпанликлар Фарғона вилояти биринчилигида жами 22 та учрашувда майдонга тушиб, шуларнинг 22 тасида ғалаба қозондилар, 2 та учрашувда дуранг натижа қайд этилди. Шуни алоҳида таъкидлаш лозимки, "Турон" жамоаси мазкур турнирда умуман мағлубиятга учрамаган холда жами 68 очко жамғара олдилар. Тўплар нисбати - 64:16.\n2019-йилги Про-Лига мусобақаларига тайёргарлик кўраётган "Турон" жамоаси қишки йиғин давомида Фарғона вилояти "Ҳоким кубоги" мусобақасида ҳам фаол иштирок этдилар. Мазкур мусобақада "Нефтчи", "Қўқон 1912", "Истиқлол" каби кучли жамоаларга қарши учрашувлар ўтказилганлиги "Турон" жамоасига катта тажриба мактаби бўлиб хизмат қилди деб айтиш мумкин.\nШунингдек жамоа янги мавсумга тайёргарлик олдидан бир қатор халқаро ўртоқлик учрашувларида ҳам майдонга тушиб улгурди. Жорий йилнинг 17-март санасидан "Турон" жамоаси Тожикистонда ўтказилган футбол бўйича халқаро мусобақада иштирок этиши режалаштирмоқда.\n“Монако” 45 йил ичидаги энг ёмон натижасини қайд этмоқда 1\nЛига 1. "Монако" 2:0 ҳисобидаги устунликдан фойдалана олмади ҳамда яна омадсизликка учради 2


“Ғаройиб ҳодисалар изидан…” » Ўзбекистон янгиликлари – Zamin.uz\nЖАННАТНИ КЎРИБ ҚАЙТГАН ҚАРИЯ\nМана, тонг ҳам отди. Барча йиғилиб, домланинг жаноза ўқишини кута бошлади. Буни қарангки, домла “Фақат Оллоҳ абадийдир” дея жанозани бошлаши билан тобутда ётган марҳум тўсатдан акса уриб юборди. Ва ўзи ўрнидан турди.\nБироқ эртаси куни эрталаб қўшнилар Рахимон чолнинг оламдан ўтгани ҳақида хабар топишди.\nБундан йигирма-ўттиз йиллар бурун изсиз йўқолиб қолаётган ғаввослар ҳақида эшитган австралияликлар даҳшатга тушишганди. Бу тўғрида деярли ҳар куни газеталар хабар берарди ўшанда…\n— Мен сув остига тобора шўнғиб борардим. — дея ҳикоя қилади тасодифан тирик қолган ғаввослардан бири. — Неча метр пастга тушдим, билмайман. Бир маҳал ортимдан баҳайбат акула келаётганини пайқадим. Тўғриси, қўрқиб кетдим. Лекин акула ҳужум қилишга негадир шошилмасди. Мен “қани, океан тубигача бора олармикан?” деган хаёлда тобора пастлайвердим. Акула ҳам орқамдан сузиб борарди. Ниҳоят океан тубига яқинлашдим. Акула эса, менгача беш-ўн метрлар қолганда бирдан тўхтади…\nБу ҳам майли. Бир маҳал кутилмаганда баданим музлаб кетаётганини ҳис қилдим. Ҳақиқатан сув борган сари музлаб борарди. Шу пайт кўз ўнгимда кўзсиз, бошсиз, гавдасининг охири йўқ бир маҳлуқ пайдо бўлдики, буни кўргандан ўлиб кетган маъқул эди чамамда. У кулранг эди. Негадир мен томон эмас, акула томонга қараб ҳаракатланарди. Акула ҳам маҳлуқни кўриб қочишга тутинди. Аммо қоча олмади. Гўё музга айланиб қолган каби бир жойда қотиб қолди. Маҳлуқ эса, бир қимирлаш билан акулани ютиб юборди…\nХудди шундай воқеалар Чилида ҳам содир бўлган экан. Сувости экспедицияси ўтказаётган кема аъзолари океан тубида худди шунга ўхшаш жонзотга рўбарў бўлишган. Унинг ҳам охири кўринмасди. Ўн қисмида қанотга ўхшаш аъзолари бўлиб ҳар қимирлаганда кўтарилиб тушаркан…\nМаҳлуқнинг нима экани ҳанузгача ҳам сирлигича қолмоқда…\n23:57 Тўловсиз неъмат...\n14:08 “Ғаройиб ҳодисалар изидан”: КЕЛАЖАКНИ КЎРА ОЛУВЧИ АЁЛ…\n11:38 Боқий дунё жаннатини кўрган қария


Диетологлар кимлар хурмо ейиши мумкин эмаслиги ҳақида айтишди - Zamin.uz\nНутрициолог, диетолог Наталя Прохорова: “Хурмо - бу мунтазам мавсумий мева. У албатта ёрдам беради. Бу мева, узумдан фарқли ўлароқ, юқори калория таркибига эга. Қандли диябет билан касалланганлар ҳам емаганлари маъқул. Кунига битта хурмо етади. Чунки хурмо ниҳоятда ширин. Кўп миқдорда хурмо ейиш инсулиннинг оғир формасига олиб келиши мумкин. Соғлом одамларга кунига икки ёки уч дона хурмо ейиш тавсия қилинади”. «Замин» янгиликларини «Вконтакти»да кузатиб боринг\n15.04.17, Ҳаёт тарзи\n07.03.17, Ҳаёт тарзи\n10.01.17, Ҳаёт тарзи\n09.01.17, Ҳаёт тарзи\n01.07.16, Ҳаёт тарзи\nСаҳарликка қиймали тансиқ таом рецепти


ЭРК, ОЗОДЛИК ВА МУҲАББАТ ҚИССАСИ\nЎзбек санъати дарғалари — Ҳалима Носирова, Саодат Қобулова ижро этган, кейинчалик кўплаб хонандалар ижро репертуаридан мустаҳкам жой олган бир қўшиқ бор. Сулаймон Юдаков мусиқа басталаган, “Кашмир афсонаси” номи билан саҳна юзини кўрган ва ўз замонасининг энг машҳур томошаларидан бирига айланган операда куйланган Наргиз арияси каттаю кичик санъат ихлосмандларига яхши таниш:\nУшбу операга халқимизнинг атоқли фарзанди Шароф Рашидов қаламига мансуб “Кашмир қўшиғи” қиссаси асос қилиб олинган. Бу фидойи инсон нафақат таниқли сиёсий арбоб, балки ўз даврининг билимдон адабиётшуноси, талабчан мунаққиди, публицисти, шоири ва адиби ҳам эди. Унинг ижоди ўтган аср 30-йиллари иккинчи ярмида бошланган. Кўпчилик ижод аҳли каби дастлаб шеъриятда қалам тебратган зиёлининг биринчи шеърий тўплами “Самарқанд куйлари” номи билан ўқувчилар эътиборига ҳавола қилинган. Иккинчи жаҳон уруши йилларида ёзилган, она юрт ҳимояси тараннум этилган, душманга қарши мардонавор курашга чорловчи, шу йўлда жон олиб-жон бериб курашаётган юртдошлари ҳақидаги илк туркум шеърлари эса, 1945 йилда нашрдан чиққан “Қаҳрим” тўпламида жо бўлган. Кейинчалик насрда қалам тебратган Шароф Рашидовнинг бир қатор қисса ва романлари дунё юзини кўрди.\nМутахассисларнинг таъкидлашича, Шароф Рашидов ижодида мақоланавислик муҳим ўрин эгаллайди. Шунинг учун унинг бадиий асарларида публицистик руҳ етакчилик қилади. Адибнинг 1953 йилда яратилган “Ғолиблар” қиссасида халқимизнинг урушдан кейинги тикланиш, тинч-осуда меҳнат оғушидаги ҳаёти акс эттирилган бўлиб, муаллиф бу асарни 1972 йилда қайта ишлайди ва роман шаклига келтириб, қайта нашр эттиради. 1958 йилда эълон қилинган “Бўрондан кучли”, 1964 йилда яратилган “Қудратли тўлқин” романларида ҳам халқ ҳаёти, умум меҳнати, ютуқлари, ўша мураккаб даврдаги инсонийлик жасорати акс эттирилган.\nШароф Рашидов ижодида муҳим ўрин эгаллаган асарлардан бири 1957 йилда чоп этилган “Кашмир қўшиғи” лирик қиссасидир. Бу асарнинг ўзига хос яратилиш тарихи бор. Шароф Рашидов ўтган аср 50-йиллари бошида Ҳиндистон сафарида бўлади. Ҳиндистоннинг сўлим Кашмир вилоятида ҳиндлар орасида кенг тарқалган бир ривоятни унга сўзлаб берадилар. Бу ҳақида муаллиф мазкур асар хотимасида шундай ёзади:\nОзодлик ва эрк учун кураш, соф муҳаббат тараннуми ўлароқ янграган бу афсона-қўшиқ ва бу афсонани миллий озодлиги учун курашган, алалоқибат мустамлакачилар устидан ғалабага эришган жафокаш ҳинд халқининг шу курашларда қатнашган оддий одамлари сўзлаб бергани адибга қаттиқ таъсир қилади. “Булар гўзал водий боғбонлари, тоғлардан тушган ғаллакорлар, чорвадорлар, шаҳарларнинг ишчилари, моҳир ҳунармандлар эдилар. Булар мустамлакачилар зулмига қарши, ўз Ватанининг озодлиги ва мустақиллиги йўлида ҳормай-толмай курашиб, ғалаба қозонган, ер ислоҳотини муваффақиятли ўтказиб, халқ фаровонлиги учун, ер юзида тинчлик ва бахтли келажак учун курашаётган азаматлардир. Жилам дарёсида сузар эканмиз, қирғоқларда сурнай садолари, ёқимли қўшиқлар янграрди. Биз бу қўшиқларни тинглаганимизда Кашмир ва Жамму халқларининг мустамлакачи золимларга қарши курашларини, уларнинг Наргиз ва Бамбур тимсолида куйлаган мард ўғил ва қизларини кўз олдимизга келтирдик”, дейди адиб. Кейинчалик шу афсона асосида рамзий тимсоллар кўмагида лирик қисса яратади ва уни “Кашмир қўшиғи” деб номлайди. Шуни ҳам таъкидлаш ўринлики, бу адибнинг Ҳинд диёри таассуротларидан юзага келган ягона асари эмас. 1959 йилда яратилган “Комде ва Мудан” номли қисса ҳам шу эл ҳикоятлари асосида ёзилган. Аммо “Кашмир қўшиғи” асари ўз бадиий латофати, таъсирчанлиги, шеъриятга хос нафосатни ўзида жамлагани билан тез орада машҳур бўлиб кетди. Адибнинг укаси, тиниқли таржимон ва адабиётшунос Асил Рашидов ушбу асар ҳақида шундай деган эди: “Шароф Рашидов биргина “Кашмир қўшиғи” қиссаси билан ҳам ўзбек адабиёти тарихида умрбод қолишга ҳақлидир. Бу асар дунёнинг 56 тилига ўгирилганининг ўзи барчасини англатиб турибди”.\nКашмирдаги сўлим водийда гуллаб-яшнаган бир боғ бор. Гуллар боғи деб аталадиган бу боғда Лола, Атиргул, Наврўзгул, Сариқгул, Оқ атиргул, Ёвунгул сингари бири биридан гўзал гуллар барқ уради. Уларнинг сардори, энг гўзали, шу билан бирга, жасоратли, иродалиси Наргиз гули эди. Асаларилар шоҳи Бамбур билан бир-бирига кўнгил берган бу икковлоннинг соф муҳаббати, Гуллар боғидаги чечакларнинг эркин, озод ҳаётлари таҳлика остида қолади. Ҳар бир эртакда бўлгани каби бу афсонада ҳам эзгуликни кўролмайдиган кучлар — ёвузлик тимсоллари бўлмиш Бўрон билан Хоруд ҳамда уларнинг дажжоллари севишганлар йўлига тўғаноқ бўлади. Икки ўртада тенгсиз кураш бошланади. Нозикниҳол гулларнинг аямажуз бўронига қарши кураши қанчалик ожизона бўлмасин, улар қалбидаги ишонч, озодлик иштиёқи барча машаққатлар, бало-қазоларни енгиб, охирида ғалаба қозонишларига мадад беради. Адиб бу жараённи ўзига хос лирика билан моҳирона тасвирлаган:\n— Бўрон, — деди унга оҳиста тик боқиб, бу сафар ундан ҳам, унинг даҳшатли вужудидан ҳам ҳайиқмади. — Сен билан биз ҳеч қачон келиша олмаймиз! Ер билан офтоб балки бирлашур, аммо омонлик билан ёвузлик, уруш билан тинчлик — ҳеч қачон! Овора бўлма, дарёларни терс буриб, тоғларни ағдарганингда ҳам мақсадингга етолмайсан! Гулни узиб ташлайсан, аммо ҳамиша очилаверади! Очилаверади! Очилаверади! Бамбурнинг йўлларига ўт қўясан, бари бир у келаверади! Тоғлар пайдо қиласан, барибир у келаверади, йўлларимизни дарёлар билан тўсарсан, барибир у, сув кечиб келаверади! Келаверади! Келаверади! Ҳамма нарсага қодирсан, аммо севишганларни ажратиб ташлашга асло қодир эмассан!\nАсар давр шиддатига, синовига дош бера олсагина, ҳақиқий асарга айланади. “Кашмир қўшиғи” қиссаси ана шундай давр синовида тобланган, барча тўсиғу чиғириқлардан омон ўта олган бадиий дурдонадир. Унинг мутолааси эса ҳар бир китобхон қалбида гўзал ҳиссиётлар уйғотиб, эзгулик ғалабаси, севги тантанаси, эрк тараннуми сифатида чуқур таассурот қолдиради.


“Андижон – Гулшан” йўналиши бўйича транспорт қатнови йўлга қўйилди | O'zLiDeP\n“Андижон – Гулшан” йўналиши бўйича транспорт қатнови йўлга қўйилди\n“КSМ” МЧЖга карашли хусусий даволаниш маскани Андижон туманидаги “А.Исмоилов” массивида жойлашган. Шифо масканига дардларига даво истаб келувчилар талайгина. Демак, бу ерда яхшигина тиббий тажриба, малакали шифокорлар бор.\nБироқ “Андижон – Гулшан” йўналиши бўйича қатновчи транспорт воситалари шифохонагача етиб келмайди. Бу эса фуқаролар учун жиддий муаммо туғдирмоқда. Шу боис, юқоридаги йўналишли автобус ва дамас автомобиллари қатновини ушбу маскангача узайтириш керак.\nУшбу масалада халқ депутатлари Андижон вилоят Кенгашидаги O‘zLiDeP депутатлик гуруҳи аъзоси Абдурауф Абдуллаевга келиб тушган мурожаат, халқ ноиби томонидан ўрганилиб ижобий ҳал этилди.\n–Дастлаб мурожаатни ўрганиб, шундан сўнг бу масалада Ўзбекистон Автомобил транспорти Агентлиги ҳудудий Бошкармасига сўров юбордик,– дейди А.Абдуллаев. –Орадан ҳеч қанча вақт ўтмай муаммо ҳал бўлди. Энди даволаниш масканига келаётган юртдошларимизнинг узоғи анча якин бўлди. Асосийси, одамлар бундан хурсанд, қувончи чексиз.\nР.НИЯЗОВА, Халк депутатлари\nO‘zLiDeP депутатлик гурухи


БАРГ ХАЗОНЛАРНИ ЁҚМАНГ » Bulung‘ur hayoti газетаси\nБАРГ ХАЗОНЛАРНИ ЁҚМАНГ\nGazeta: admin Қўйилган сана: 4-12-2019, 13:41 Рукун: Янгиликлар / ТУМАН ХАЁТИ Кўрилди 135\nБАРГ ХАЗОНЛАРНИ ЁҚМАНГ,\nчунки бу экологияга, соғлигимизга катта зарар\nАтмосфера - ер куррасини ўраб олган ҳаво қатламидир. Атмосфера ернинг ҳимоя қатлами бўлиб, тирик организмларларни турли ултрабинафша нурлар ва зарарли зарралардан сақлайди. Атмосфера – ер ва бошқа фазовий жисмларнинг газсимон қобиғи бўлиб, ер юзасида асосан азот (78,08 фоиз), кислород (20,95 фоиз), аргон (0,93 фоиз), сув буғи (0,2-2,6 фоиз), карбонат ангидрид газидан (0,03 фоиз) иборат.\nАтмосфера табиатнинг энг муҳим элементларидан ҳисобланади. Шу билан бирга инсоннинг яшаши тоза ҳавога боғлиқ. Аксинча, ҳаво ифлосланиб, унинг кимёвий таркиби ва физик хоссалари ўзгариши билан ҳар бир организмнинг физиологик ҳолати ўзгаради ва турли касалликлар келиб чиқишига сабаб бўлади.\nМаълумки, атмосфера ҳавоси ҳар хил механик газларнинг аралашмасидан иборат. Бир тонна барг хазони ёқилганда 30 килограмм углеводород оксиди атмосфера ҳавосини зарарлайди. Баъзан ғалладан бўшаган майдонларга ўт қўйиш, барг хазонларни тўплаб ёқиш ҳолатларига дуч келамиз. Ундан чиқаётган тутун ҳам тоза ҳавони булғаётгани, ҳам соғлигимизга жиддий зарар етказаётгани ҳақида ўйламаймиз.\nЎзбекистон Республикаси Маъмурий жавобгарлик тўғрисидаги Кодекснинг 88-моддаси 3-қисмига асосан атмосфера ҳавосини муҳофаза қилиш талабларини бузганлик учун, яъни, далаларда сомон, хазон ва шох-шаббалар ёки ўсимлик қолдиқларини ёқиб юбориш орқали атмосфера ҳавосини зарарли моддалар билан ифлослантирганлик учун фуқароларга энг кам ойлик иш ҳақининг уч баробаридан беш баробаригача, мансабдор шахсларга эса беш баробаридан ўн баробаригача жарима солиниши белгиланган.\nШунингдек, Ўзбекистон Республикаси Жиноят Кодексининг экология соҳасидаги жиноятлар бўлимининг ХIV бобининг атроф-муҳитни муҳофаза қилиш ва табиатдан фойдаланиш соҳасидаги жиноятлар бўйича 193-моддасида - экология хавфсизлигига оид нормалар ва талабларни бузиш, 196-моддасида - атроф табиий муҳитни ифлослантириш, 197-моддасида - ер, ерости бойликларидан фойдаланиш шартларини ёки уларни муҳофаза қилиш талабларини бузиш, 198-моддасида – экинзор, ўрмон ёки бошқа дов-дарахтларга шикаст етказиш ёки уларни нобуд қилганлик учун жарима ёки ахлоқ тузатиш, қамоқ ёхуд озодликдан маҳрум қилишгача бўлган жазолар белгиланган.\nШундай экан, она табиатга зарар етказмасдан атроф-муҳит мусаффолигини, табиатни асл ҳолича сақлаб, келгуси авлодга соф ҳолда етказишда ҳар биримиз ўз ҳиссамизни қўшайлик.\nСардор АБДУЛЛАЕВ, Атроф-муҳитни муҳофаза қилиш инспекцияси инспектори.\nХИРМОН ТЎЛИБ ТЎКИЛДИ ДОН\nКИМНИНГ ПЕНСИЯСИ ОШГАН?\nБУРЧ МАСЪУЛИЯТИ НИМА?\nСОЛИҚ ЮКИ КАМАЯДИ, ФАРОВОНЛИК ОШАДИ\nТОЗАЛИК ЙЎЛИДА БИРЛАШДИК\nСИЗ ҚОНУННИ БИЛАСИЗМИ?\nСамарқандда яна бир “заҳри қотил” олди-сотдисига чек қўйилди.\nМАЙГА МАЙЛ ҚЎЙГАН ЙИГИТ\nБОЛАЛАР МУРОЖААТЛАРИ НАЗОРАТДА\nТадбиркорлар билан учрашувлар давом этмоқда\nСамарқанд узумлари дунё расталарида\nЭнди эса 34 миллион 240 минг сўмлик дори воситаларининг ноқонуний савдосига чек қўйилди\nКартошка ҳосили баракали бўлди


Мирзиёев ЕОИИга аъзо-давлатлар ўртасида доимий авиақатновларни тиклашни таклиф қилди - 21.05.2021, Sputnik Ўзбекистон\nШавкат Мирзиёев Евроосиё иқтисодий иттифоқига аъзо-давлатлар ўртасида доимий авиақатновларни тиклашни таклиф қилди. 21.05.2021, Sputnik Ўзбекистон\nТОШКЕНТ, 21 май — Sputnik. Ўзбекистон президенти Шавкат Мирзиёев Евроосиё Иқтисодий иттифоқининг Олий кенгаши йиғилишида сўзга чиқди. ЕОИИ билан ўзаро ҳамкорлик Ўзбекистон сиёсатининг энг муҳим йўналишларидан бири, деб айтди президент ўз нутқида.Ўзбекистон ва ЕОИИдаги барча шериклар ўртасида савдо алоқаларини ўрнатиш учун катта салоҳият мавжуд. “Биз тўсиқларни бартараф этиш ва савдо-сотиқни тартибга солиш бўйича таъриф чораларини янада яқинлаштириш борасида ЕОИИнинг барча аъзолари билан фаол ҳамкорлик қилишга тайёрмиз”, - деди президент.Мамлакатлар ўртасидаги саноат кооперациясининг ривожланиши иқтисодиёт ривожига ижобий таъсир кўрсатади ва учинчи мамлакатлар бозорларини биргаликда ривожлантириш имконини беради. Иқтисодиётнинг реал секторида ҳамда озиқ-овқат хавфсизлигини таъминлашда таъсир ўтказиш учун катта салоҳият мавжуд. Транспорт-транзит соҳаси - иқтисодий алоқаларни чуқурлаштириш учун катализатор ҳисобланади. Шу сабабли товарларни чегаралар орқали тезкорлик ўтиш масалаларини ҳал қилиниши талаб қилади.Шавкат Мирзиёев Евроосиё иқтисодий иттифоқига аъзо-давлатлар ўртасида доимий авиақатновларни тиклашни таклиф қилди.Ўзбекистон солиқ ва божхона маъмуриятчилиги, саноат кооперацияси, меҳнат миграцияси ва туризм масалари бўйича ЕОИИ доирасида фаолият юритувчи рақамли платформаларини улаш имкониятини кўриб чиқмоқда.“Ўзбекистон учун кузатувчи сифатида ЕОИИ билан ўзаро муносабатларнинг аниқ натижаларига эришишни таъминлаш муҳим аҳамиятга эга. Шу жумладан, товарлар, капитал, меҳнат ресурслари ва хизматлар ҳаракати тартиб-таомилларини соддалаштириш масалалари бўйича ҳам тизимли ҳамкорликни изчил ривожлантириш зарур деб ҳисоблаймиз”, - деб қўшимча қилди Ўзбекистон етакчиси.Sputnik Ўзбекистон Telegram канали – обуна бўлинг, ўқинг, изоҳ қолдиринг!>>\nўзбекистон ва еоии – интеграция истиқболлари, россия, еоии, ўзбекистон\n16:47 21.05.2021 (янгиланди: 19:56 21.05.2021)\nШавкат Мирзиёев Евроосиё иқтисодий иттифоқига аъзо-давлатлар ўртасида доимий авиақатновларни тиклашни таклиф қилди.\nТОШКЕНТ, 21 май — Sputnik. Ўзбекистон президенти Шавкат Мирзиёев Евроосиё Иқтисодий иттифоқининг Олий кенгаши йиғилишида сўзга чиқди.\nЕОИИ билан ўзаро ҳамкорлик Ўзбекистон сиёсатининг энг муҳим йўналишларидан бири, деб айтди президент ўз нутқида.\nЎзбекистон ва ЕОИИдаги барча шериклар ўртасида савдо алоқаларини ўрнатиш учун катта салоҳият мавжуд.\n“Биз тўсиқларни бартараф этиш ва савдо-сотиқни тартибга солиш бўйича таъриф чораларини янада яқинлаштириш борасида ЕОИИнинг барча аъзолари билан фаол ҳамкорлик қилишга тайёрмиз”, - деди президент.\nМамлакатлар ўртасидаги саноат кооперациясининг ривожланиши иқтисодиёт ривожига ижобий таъсир кўрсатади ва учинчи мамлакатлар бозорларини биргаликда ривожлантириш имконини беради. Иқтисодиётнинг реал секторида ҳамда озиқ-овқат хавфсизлигини таъминлашда таъсир ўтказиш учун катта салоҳият мавжуд.\nТранспорт-транзит соҳаси - иқтисодий алоқаларни чуқурлаштириш учун катализатор ҳисобланади. Шу сабабли товарларни чегаралар орқали тезкорлик ўтиш масалаларини ҳал қилиниши талаб қилади.\n“Мамлакатларимизда эпидемиологик вазиятнинг барқарорлашиши - аҳолининг эмланишини ҳисобга олган ҳолда, биз мунтазам авиа ва темир йўл, йўловчилар қатновларини қайта тиклаш вақти келди, деб ҳисоблаймиз”, - деди президент.\nЎзбекистон солиқ ва божхона маъмуриятчилиги, саноат кооперацияси, меҳнат миграцияси ва туризм масалари бўйича ЕОИИ доирасида фаолият юритувчи рақамли платформаларини улаш имкониятини кўриб чиқмоқда.\n“Ўзбекистон учун кузатувчи сифатида ЕОИИ билан ўзаро муносабатларнинг аниқ натижаларига эришишни таъминлаш муҳим аҳамиятга эга. Шу жумладан, товарлар, капитал, меҳнат ресурслари ва хизматлар ҳаракати тартиб-таомилларини соддалаштириш масалалари бўйича ҳам тизимли ҳамкорликни изчил ривожлантириш зарур деб ҳисоблаймиз”, - деб қўшимча қилди Ўзбекистон етакчиси.


Марказий банк раиси Мамаризо Нурмуратов инфляция кўрсаткичи ўсмаслиги, уни ушлаб туриш учун пул сиёсати қатъийлаштирилиши эҳтимоли ҳақидаги саволга жавоб қайтарди.\n«Барча ҳаракатларимиз инфляцияни ушлаб туришга қаратилган. Агар эътибор қилган бўлсангиз, кўплаб мамлакатлар, савдо ҳамкорларимиз қайта молиялаштириш ставкасини кескин пасайтиришди. Биз икки марта пасайтирдик, бироқ нисбатан камроқ ҳажмда. Бу ҳам инструментлардан бири.\nБошқа инструментлардан ҳам фойдаланяпмиз. Биз учун инфляция энг муҳим масала. Ликвидлик, ликвидлик абсорбацияси, пул массасини тартибга солишнинг бошқа инструментлари, пул шароитларини ўзгартириш бўйича бошқа тасаввурларимиз бор. Биз улардан фойдаланяпмиз.\nМисол учун, биз бу ойда тижорат банкларига 2 триллион сўм миқдорида ликвидлик тақдим этдик. Бу инфляция даражасига қандай таъсир кўрсатди? Айтишим керакки, унинг таъсири минимал даражада.\nНима учун? Биз тижорат банкларига ликвидликни жорий ҳисоб-китоб, тўловларни амалга ошириш, уларнинг ликвидлигини қўллаб-қувватлаш учун тақдим этамиз. Бу ерда унинг инфляцион омили минимал. Агар бизнинг тижорат банкларига тақдим этилган кредитларимиз иқтисодиётга кредитлар кўринишида қўйилганида, ҳа бу ерда ҳис қилган бўлардик.\nБиз бу ричагдан ҳозир минимал даражада фойдаланяпмиз. Ҳар сафар ҳар бир банкка индивидуал ёндашамиз», дея Марказий банк раиси сўзларини келтирмоқда Kun.uz мухбири.\nУ фоиз ставкасининг пасайтирилиши капиталнинг мамлакатдан чиқиб кетиши ва миллий валюта курсининг хорижий валюта нисбатан пасайишига олиб келиши эҳтимоли ҳақидаги саволга жавоб қайтарди.\n«Фоизларнинг мақбул чегараси борасида қарор қабул қилаётганимизда узоқ вақт давомида баҳслашдик. Бизда ҳам тижорат банкларидан маблағ чиқиб кетиши ва валюта курсининг ўзгариши борасида қўрқувлар бўлди.\nБу борада шуни айтишим керакки, биз бу сиёсатнинг тижорат банклари депозитларига таъсирини сезмадик. Жорий йилнинг 9 ойини кўздан кечирадиган бўлсак, жами пул массаси 16,7 фоизга ўсди. Миллий валютадаги депозитлар эса 18,7 фоизга ўсди.\nБу билан айтишимиз мумкинки, мақбул фоиз сиёсати тижорат банклари депозитларининг камайиши ёки ўзгаришига сезиларли даражада таъсир қилмади», дея Марказий банк раисининг сўзларини келтирмоқда Kun.uz мухбири.\nМамаризо Нурмуратов фоиз ставкасининг пасайтирилиши миллий валюта курсига ҳам таъсир қилмаганини айтди.\n«Айтишим керакки, курснинг волатиллиги март-апрель ойларида кучли сезилди. Ундан кейин миллий валюта курси хотиржам ҳолатда ушланиб турибди. Бозорнинг бу сегментида ҳам фоиз ставкаларининг пасайтирилиши борасидаги чоралар таъсирини сезмадик», деди у.\nАввалроқ, Марказий банк сентябрь ойида йиллик инфляция даражаси 11,7 фоизни ташкил қилгани ҳақида маълумот берган эди.


Буюклар хит-паради. Марадонадан Роналдугача » Скачать музыку бесплатно новинки музыки 2016-2017\nБуюклар хит-паради. Марадонадан Роналдугача\nКомментариев: 0 Просмотров: 299 Дата: 31-01-2016, 12:31 Миллионлар ўйинида ном қозонишнинг йўллари кўп. Кимдир маҳорат орқали шуҳратга эришади, бошқа биров умуман ўзгача иш тутади. Қолаверса, футболчилар орасида ҳам бошқа касб эгаларига ҳавас қиладиганлар етарли. Қуйида айнан шундай буюклардан тузилган ўзига хос рейтинг ҳавола этилмоқда. Энг буюк қўшиқчи Футбол қироли сифатида тан олинган Пеленинг Бразилияда бир нечта альбоми сотувга чиққан. «Маэстро»кўпроқ самба йўналишида ижод қиларди....пиёниста Собиқ ҳужумчи, инглиз Пол Гаскойн ўйинлар арафасида гиёҳванд модда ва 9 стаканча (!) бренди истеъмол қилиб майдонга тушганини очиқ тан олган. Боз устига, фаолиятидаги «шедевр» голларида мастликнинг улуши борлигини ҳам алоҳида таъкидлаган. Баъзи учрашувлардан олдин эса биргина қизиб олиш учун нақ икки шиша виски ичган экан. Булар ҳали ҳолва – борди-ю, жамоаси мағлубиятга учраса, Газза бир ўтиришда 13-15 шиша пиво билан аламидан чиққан. ...соч турмаги Феномен мақомига эга бразилиялик Роналдонинг ЖЧ-2002 финалида кўз-кўз қилган соч турмаги эл оғзига тушди. Айнан унинг ижоди Англиянинг «The Sun» нашри томонидан футбол тарихидаги энг яхши соч турмаги, деб тан олинган....алдоқчи 1986 йили Мексикада ўтган ЖЧда аргентиналик Диего Марадона инглизлар дарвозасини қўли билан ишғол қилиб, бутун бошли ҳакамлар бригадаси қулоғига «лағмон осган»ди. ...башоратчи Пеле баъзида шундай башоратлар қиладики, асти қўяверасиз. Аммо шуниси борки, унинг тахминларининг тўғри чиқиши Лихтенштейн терма жамоасининг мундиалга йўл олиши билан тенг. Аслида эса футболдаги башоратчилик бўйича ҳеч ким машҳур саккизоёқ - Пауль билан рақобатлашолмайди. Жонивор ЖЧ-2010 даврида нақ 8 ўйин натижасини аниқ топиб, машҳур Вангага қиёсланган эди. ...симулянт «Офсайд»да туғилган италиялик» - Филиппо Инзаги ўзига нисбатан қўполлик ишлатилган вазиятларда шундай ўхшатиб роль ўйнайдики, унинг олдида ҳатто араб «актёр»лари ҳам ип эшолмайдилар....қариялар уйи» Италиянинг «Милан» клубида баъзи мавсумлар ёши 30дан ошган 10-12 нафар футболчи тўп сургани аҳамиятга молик. ...йиғлоқи Португалиялик тўп афсунгари Криштиану Роналду майдонда тез-тез кўз ёши тўкиб туради. Унинг айниқса, Евро-2004 финалидаги мағлубият ва ЕЧЛ-2008 финалидаги ғалабадан сўнг ҳиссиётларга берилгани кўпчиликнинг ёдидан чиқмайди....нафақахўр» Камерунлик Роже Милла, ҳаттоки, 43 ёшида ҳам бутсасини михга илмаганди. Аксинча, ЖЧда иштирок этиб, гол ҳам урганди....кашанда Жаҳон чемпиони Аттилио Феррарис «Италия футболининг буюк кашандаси» лақабини олган. У кунига 40 дона сигарета тутатган. Аммо бу одат Феррариснинг фойдасига ишламади. Яъни футболчи бор-йўғи 43 йил яшади, холос....шоир ЖЧ-2010 вақтида Япония терма жамоасига устозлик қилган Такеши Окада футболдан чарчаса, қишлоғига йўл олади. Табиат қўйнида эса ...шеър ёзади ва шу орқали асабларини жиловлайди. ...бош Франциялик машҳур Зайниддин Зиданнинг ЖЧ-2006 финалида Марко Матераццига «қўйган» боши ҳозирча жаҳон футболида «дурдона» бўлиб турибди....руҳоний Ўз вақтида Польшанинг Вадовице шаҳри футбол жамоасида тўп сурган Иоанн Павел II кейинчалик Рим Папаси бўлиб етишди....таржимон Барчага маълум, «Порту», «Челси», «Интер», «Реал» клубларининг собиқ бош мураббийи Жозе Моуриньо фаолиятини таржимон сифатида бошлаган....ота Ўтмиш футболининг энг таниқли юлдузларидан бири, жаҳоннинг икки карра чемпиони - бразилиялик Гарринча зурриёти сифатида 14 нафар бола расман тан олинган. Уларнинг дастлабки 11 нафари қиз бўлган. ...актёр «МЮ» афсоналаридан бири Эрик Кантона футболчилик фаолиятига нуқта қўйгач, ўзини бир қатор фильмларда синаб кўрди. Хусусан, «Эрикка қараб» картинасидаги роли кинотанқидчиларда ҳам илиқ таассурот уйғотди. 1999 йили суратга олинган ва Шейкхар Капур режиссёрлик қилган «Элизабет» сериали футболчи учун тажриба мактабини ўтади. Кантона шунингдек, Париж театрларидан бирида Face au Paradis номли спектаклда ҳам роль ижро этган.... «сотқин» Луиш Фигунинг «Барселона»дан «Реал»га ўтиши уни сотқинларнинг буюгига айлантирди. «Эль-классико» баҳсларининг бирида каталониялик мухлис Луишнинг юзига Португалия байроғи ва чўчқа бошини ирғитди. Ҳа, ишқибозлар сотқинликни асло кечиришмайди. Фурқат Юсупов - деб хабар бермоқда Stadion.uz нашри.


Қайси маҳалла ёки қишлоқ дастурга киритилишини маҳаллий кенгашлар белгилайди - Уч илдиз\nҚайси маҳалла ёки қишлоқ дастурга киритилишини маҳаллий кенгашлар белгилайди\nby Тўлқин Эшбек · 25.03.2021\nЎзбекистон Президенти Шавкат Мирзиёев раислигида 24 март куни\n“Обод қишлоқ” ва “Обод маҳалла” дастурлари доирасида жорий йилда амалга ошириладиган ишлар муҳокамаси юзасидан видеоселектор йиғилиши ўтказилди.\n19:12 / 24.03.2021\nМаҳаллий кенгашлар ҳар бир маҳалла кесимида ижтимоий соҳа, ичимлик суви, йўл-транспорт ва инфратузилма объектлари “манзилли дастури”ни тасдиқлайди. Бунда, дастурлар доирасида маҳалла раислари ва аҳолининг “ижтимоий ҳамкорлиги”ни ҳам назарда тутиш зарур, деди давлат раҳбари.\nЯъни, давлат янги йўл қуриб берса, унинг атрофига дарахт экиш, қазиб берилган ариқ ва зовурларни кейинчалик тозалаш, қурилган биноларнинг бутун сақланишини таъминлаш бўйича маҳалла аҳолиси ўзиѓа мажбурият олади.\nҚурилиш вазири вилоят ҳокимлари билан бирга, “манзилли дастур”га киритилган ҳар бир объект бўйича лойиҳа институтларини бириктириб, лойиҳа-смета ҳужжатларини ишлаб чиқишга масъул бўлади.\nПрезидент лойиҳа-смета ҳужжатларисиз ҳеч бир қурилишни бошлаш ман этилишини алоҳида қайд этди. Шу билан бирга, дастурга киритилган барча қишлоқ ва маҳаллаларда 10 кун ичида қурилиш ишларини бошлаш бўйича топшириқ берилди.\nБош вазирнинг биринчи ўринбосари бошчилигидаги комиссия доимий равишда ҳудудларга чиқиб, дастурдаги маҳаллаларнинг муаммоларини жойида ҳал қилиб боради.\nОммавий ахборот воситаларига дастурлар доирасида комиссия томонидан қилинаётган ишларни ҳар куни ёритиб бориш тавсия этилди. Сектор раҳбарлари белгиланган чора-тадбирлар ижроси ҳақида ҳар ойда маҳаллий кенгашларда ва оммавий ахборот воситалари орқали аҳолига ҳисобот бериши айтиб ўтилди.\nТўрт йил олдин бу ишларни қилолмасдик – Президент\n20:29 / 24.03.2021\nШавкат Мирзиёев раислигида “Обод қишлоқ” ва “Обод маҳалла” дастурларини жорий йилда амалга ошириш масалалари бўйича ўтказилаётган видеоселектор йиғилишида энергетика тизимидаги муаммоларга ҳам эътибор қаратилди.\nСир эмас, электр ва газ тармоқларидаги муаммолар узоқ йиллар давомида тўпланиб қолган бўлиб, халқнинг энг кўп норозилигига сабаб бўлаётган эди. Президент топшириғи билан жорий йилда ана шу муаммолар ечими бўйича жуда катта маблағ ажратилди. Бу соҳаларда йирик лойиҳалар амалга оширилмоқда.\nВидеоселектор йиғилишида энергетика вазири Алишер Султонов бу йил куз-қиш мавсумигача энергетика тизимида бажариладиган ишлар ҳақида ҳисобот берди.\n– Биз куз-қиш мавсуми деган гапни унутдик. Чунки аҳолининг ёзда ҳам электр энергияга бўлган талаби юқори бўлаяпти, уйида кондиционер ишлатаяпти. Демак, электр истеъмоли мавсумий эмас, йил бўйи юқори бўлади. Биз ана шу эҳтиёжни таъминлаш учун жорий йилда 617 миллион долларлик лойиҳаларни амалга оширишни режалаштирганмиз. Жумладан, Ўзбекистон ва Тожикистон ўртасидаги бир пайтлар узиб ташланган электр линияси тикланади. Натижада электрга эҳтиёж юқори бўлган қиш мавсумида биз ушбу мамлакатдан электр энергия оламиз, ёз мавсумида аксинча уларга ўтказамиз. Бундай ишни Қирғизистон, Қозоғистон, Туркманистон билан ҳам амалга оширамиз. Шу орқали минтақада яхлит энергетик тизим тикланади, – деди Алишер Султонов.\nПрезидент илгари мамлакатимизга энергетика тизимига ҳеч бир инвестор сармоя киритмаганлигини, кейинги йилларда ҳудудлардаги электр станцияларида янги қувватларни ишга тушириш бўйича қатор йирик лойиҳалар амалга оширилганини таъкидлади.\n– Илгари энергетика соҳасида тартиб йўқ эди, ҳеч қайси инвестор бизда бу соҳага пул тикмасди. Чунки энг катта коррупция айнан шу тизимда эди. Агар газ билан электр бўлмаса обод қишлоқ ҳам бўлмайди. Ана шуни ҳисобга олиб, бу йил электр ва газ тармоқларини модернизация қилишга катта маблағлар ажратдик. Тўрт йил олдин бу ишларни қилолмасдик, чунки тизим йўқ эди, соҳалар тайёр эмас эди. Энди “Ҳудудгазтаъминот” ва “Ҳудудий электр тармоқлари” корхоналари жорий йилда бажарилган ишлар ҳақида маҳаллий кенгашларга ҳисобот бериб боради, – деди Шавкат Мирзиёев.\nЙиғилишда бу борада Қашқадарё вилоятида амалга ошириладиган ишлар ҳақида вилоят ҳокими З.Мирзаевнинг ҳисоботи тингланди.\n21:26 / 24.03.2021\nPrevious story «Тарихий савол»га мухтасар жавоблар


ТераТавсиф: Xiaomi Poco M4 Pro 5G (Redmi Note 11) - Terabayt.Uz\nТераТавсиф: Xiaomi Poco M4 Pro 5G (Redmi Note 11)\nPoco M4 Pro халқаро бозор учун сотувга чиқди. Албатта, ушбу қурилма мавсумнинг бестселлер смартфони бўлиши кутилмоқда. Ўтган йилги Poco M3 Pro 5G билан таққослаганда янги смартфоннинг техник кўрсаткичлари анча яхшиланган. Мисол учун, қурилмага каттароқ ва рангдорроқ дисплей, такомиллашган камералар, тезкор қуввтлаш технологияси ҳамда стерео динамик ўрнатилган. Ушбу ўзгаришларга қарамай, смартфон нархи ҳали ҳам арзонлигича қолган.\nЯнги Poco смартфони 6.6 дюймли IPS LCD дисплейига эга бўлиб, у 90Hz экран янгиланиш частотасини қўллаб-қувватлайди. Бошқа ўзгаришлар ҳақида гапирадиган бўлсак, янги дисплей DCI-P3 рангларини қўллаб-қувватлайди. Poco M3 Pro sRBG рангли дисплейга эга эди. Экраннинг сенсорли намуна олиш частотаси 180Hz дан 240Hz га ошди.\nСмартфон Dimensity 810 5G чипи билан жиҳозланган. Ўтган йилги Poco M3 Pro қурилмаси Dimensity 700 5G чипига эга эканлигини ҳиобга олсак буни сезиларли ўсиш дейиш мумкин. Чип CPU тезлиги бўйича кичик ўсишга эришган, бироқ ушбу чип 6 нанометрлик жараён асосида яратилган. Аввалги Dimensity 700 эса 7 нанометрлик жараён асосида яратилган эди. Шундай бўлсада, кундалик фойдаланишда бу жиҳатлар унча сезилмайди.\nXiaomi энди камералар сонини кўпайтириш ўйнини якунлади. Компания кўп ҳам фойдаланилмайдиган макро ҳамда сатҳ камералардан воз кечди. Poco M4 Pro 5G'да 50МП асосий камера ҳамда 8МП ультракенг камера мавжуд. Тўғри камерлар сони M3'дан камроқ, лекин Poco M3 смартфонида ультракенг камера йўқ эди.\nСмартфон 5,000 мАс сиғимли аккумуляторга эга бўлиб, уни 33 ваттда қувватлаш мумкин. Қувватлаш адапери смартфон қутисидан ўрин олган. Xiaomi'нинг айтишича, смартфон тўлиқ қувватланиш учун 59 дақиқа вақт сарфлайди.\nЕвропа мамлакатларида 4/64ГБ хотира ҳажмига эга бўлган Poco M4 Pro'нинг нархи 230 еврони ташкил қилади.\nXiaomi Poco M4 Pro 5G'нинг техник жиҳатлари:\n> Корпус: 163.6х75.8х8.8мм, 195г; олд панель шиша (Gorilla Glass 3), орқа панель пластик, пластик ром, IP53 стандарти.\n> Дисплей: 6.60 дюймли IPS LCD дисплейи, 90Hz экран янгиланиш частотаси, 450 нит ёрқинлик, 1080х2400 пиксел резолюция, 20:9 форма фактори, 399ppi зичлик.\n> Чипсет: MediaTek Dimensity 810 5G (6 nm): Саккиз ядроли (2x2.4 GHz Cortex-A76 & 6x2.0 GHz Cortex-A55); Mali-G57 MC2.\n> Хотира: 4/64ГБ, 6/128ГБ; UFS 2.2; microSDXC.\n> ОТ/Дастурий таъминот: Android 11 MIUI 12.5.\n> Камера: Асосий камера: 50МП, f/1.8, 26мм, PDAF; Ультракенг камера: 8МП, f/2.2, 119˚.\n> Селфи камера: 16МП, f/2.5, (кенг).\n> Видео ёзув: Асосий камера: [email protected]/60 кадр/сек; Селфи камера: [email protected] кадр/сек.\n> Аккумулятор: 5,000 мАс, 33 ватт қувватлаш технологияси, 100% - 59 дақиқада (рекламага кўра).\n> Боқша: Бармоқ изи сканери (ён томонда); инфрақизил порт; 3.5мм аудио жек.\nСмартфон IP53 стандарти эга бўлиб, чанг ва сув сачрашига чидамли ҳисобланади. Бу ёмғир кўп ёғадиган ҳамда нам ҳудудларда яшовчи фойдаланувчилар учун қўшимча афзалликдир.\nСмартфонда энди макро ҳамда сатҳ камералари мавжуд эмас. Бу портрет режимига таъсир ўтказадими ёки AI алгоритми олиб ташланган камера ўрнини тўлдира оладими? Бунга кейинроқ жавоб берамиз.\nОдатдагидек қурилма Poco смартфонлари каби сариқ қутида сотилади. Қадоқда смартфон билан бирга 33 ваттлик қувватлаш адаптери, USB-C кабели, SIM-карта эжектори, шаффоф силикон ғилоф ҳамда Poco стикерлари ўрин олган.\nPoco M4 Pro 5G бу - Redmi Note 11 смартфонининг қайта брендланган версияси ҳисобланади. Poco смартфонлари ўзининг дизайнига эга. Redmi Note 11 фарқли ўлароқ M4 Pro'нинг орқа панелида катта Poco ёзуви бор.\nҚурилма орқа панелининг четлари ром томонга қайрилган. Панель эса матовий қопламга эга. Ушбу матовий қоплам анча сифатли бўлиб, қўл билан текканда панель худди шиша қопламга эга бўлгандек таассурот қолдиради.\nГрафитли орқа панель чиройли кўринади, лекин у бармоқ изларини ўзида ушлаб қолади ва бир неча дақиқада орқа панель бармоқ излари билан тўлиб кетади. Агар бармоқ изларини ёқтирмаснгиз, сариқ ёки кўк ранг вариантларини кўриб чиқишингиз мумкин, аммо иккаласида ҳам тепадаги тўртбурчак майдон қора рангда бўлади.\nОрқа панель дизайнидан смартфон Poco брендига мансублиги билиниб туради. Смартфоннинг орқа панели ҳамда ромлари пластикдан ишланган. Қурилмада IP53 стандарти бўлиб, у смартфонни чанг ва сув томчиларидан ҳимоя қилади.\nОлд панель 6.6 дюймли дисплейдан иборат. Poco M3 Pro 5G билан таққослаганда унинг дисплей ҳажми 0.1 дюймга катталашган. Аввалгидек дисплей юқори қисмининг ўртасида юмалоқ тирқишли селфи камера жойлашган. Дисплей энди DCI-P3 ранг имкониятларини қўллаб-қувватлайди, шунингдек, унинг сенсорли намуна олиш частотаси 240Hz га ошган.\nСмартфондаги селфи камеранинг резолюцияси ҳам ошган. Аввалги M3'да 8МП селфи камера бўлган бўлса, Янги смартфон 16МП селфи камера билан жиҳозланган. Дисплейнинг энг юқори қисмида ингичка динамик жойлашган. Бу стерео динамик вазифасини бажаради.\nШунингдек, смартфон ромининнг юқорисида ҳам бир неча тешикчалар бўлиб, улар ҳам стерео динамикнинг бир қисми ҳисобланади. Агар смартфонда мусиқа қўйилганда смартфоннинг юқори ҳамда пастки қисмларидан овоз эшитилади. Юқоридаги динамик пастдаги асосий динамикчалик баланд товуш чиқара олмайди. Бироқ стерео овоз эффекти моно динамикка қараганда анча яхши мусиқа оҳангини беради.\nКелинг, яна бир бор смартфоннинг орқа панелига назар ташлаймиз. У ерда катта камера модули бўлиб, унда иккита камера жойлашган. Камера модулининг юқори қисмидан 50МП асосий камера ўрин олган. Пастки қисмида эса 8МП ультракенг камера, LED чироқ ҳамда иккита юмалоқ тешикда қизил нуқта ва AI ёзувлари жойлашган.\nXiaomi кераксиз бўлган камералардан воз кечгани жуда яхши. Агар компания ушбу камера модули дизайнидан воз кечганида янада яхшироқ бўлган бўларди.\nҚурилманинг ромлари ҳам пластикдан ишланган ҳамда ёқмили матовий қопламга эга. Орқа панель ром томонга бироз қайрилган, бу ўз навбатида смартфон қўлда яхши ўрнашиб туришига имкон беради.\nСмартфоннинг юқори қисм ромида микрофон, инфрақизил порт, иккинчи динамик жойлашган. Пастки қисмда эса асосий динамик, USB-C порти, 3.5 мм аудио жек ўрин олган.\nSIM-карта уяси эса смартфоннинг чап қисмида жойлашган. Унга иккита SIM-карта ёки битта SIM-карта ҳамда битта microSD картасини қўйиш мумкин.\nОвозни созлаш тугмалари смартфоннинг ўнг томонида жойлашган. Қувват тугамси ҳам шу ердан ўрин олган бўлиб, у бармоқ изи сканери вазифасини ҳам бажаради.\nPoco M4 Pro 5G'нинг ўлчамлари 163.6х75.8х 8 мм, оғирлиги эса 195 граммни ташкил қилади. Poco M3 Pro 5G билан таққослаганда у икки миллиметерга узунроқ ҳамда беш граммга оғирроқ.\nКомпания смартфон дизайнини яхши ишлаб чиққан. Смартфон бюджед синфига мансуб. Қурилманинг техник жиҳатларида келиб чиқиб, у ўз нархига мос эканлигини айтишимиз мумкин.\nPoco M4 Pro 5G смартфони 2,400х1,080 пиксел резолюциядаги 6.6 дюймли IPS LCD билан жиҳозлаган. Дисплей юқори қисмининг ўртасида юмалоқ тирқишли селфи камера жойлашган. Дисплейни эса Gorilla Glass 3 шишаси ҳимоялаб туради. Шунингдек, дисплей устига қўшимча ҳимоя учун пластик қоплам ўрнатилган бўлади.\nСмартфон 90Hz экран янгиланиш частотаси ҳамда 240Hz сенсорли намуна олиш частотасини қўллаб-қувватлайди. Аввалги Poco M3 Pro'нинг дисплейи 90Hz частотада ишлар эди, бироқ сенсорли намуна олиш тезлиги нисбатан секинроқ 180Hz частотани ташкил қилар эди.\nАфсуски, дисплей ҳеч қандай HDR имкониятларини қўллаб-қувватламайди. Синов давомида дисплей ёрқинлиги 410 нитгача кўтарилди. Қуёш нурлари остида эса ёрқинлик 510 нитга ошди. Энг минимал ёрқинлик даражаси эса 1.3 нитни ташкил қилди.\nPoco учун MIUI операцион тизими икки хил: Yuqori (90Hz) ҳамда Standard (60Hz) экран янгиланиш частотасини таклиф этади. Юқори экран янгиланиш частотаси режимида экран жорий контентга қараб 50Hz, 60Hz ҳамда 90Hz га автоматик тарзда ўтган ҳолда ишлайди.\nPoco M4 Pro'нинг дисплейи DCI-P3 ранг имкониятларини қўллаб-қувватлайди. MIUI операцион тизимида уч хил ранг контрасти созланмалари мавжуд. Булар Vivid (стандард DCI-P3) Saturated (DCI-P3) ҳамда Standard (sRGB) созланмаларидан иборат.\nVivid режимида сезиларли кўк ранг туси кўзга ташланди. Шунингдек, ранглар аниқлиги яхши даражада эмас. Худди шундай ҳолат Saturated режимида ҳам кузатилади. Standard режимда эса ранглар аниқлиги яхши даражада.\nPoco M4 Pro 5G смартфони Widevine L1 DRM'ни қўллаб-қувватлайди. Фойдаланувчи максимал FullHD пикселлар сонида стрим контентларидан баҳраманд бўлиши мумкин.\nҚурилма 5,000 мАс сиғимли аккумуляторга эга. Уни 33 ваттда қувватлаш мумкин. Аввалги Poco M3 Pro ҳам 5,000 мАс сиғимли аккумулятор билан жиҳозланган. Бироқ у 18 ваттда қувват олар эди.\nАккумулятор автономлик тестида қурилма 123 соатни қайд этди. Бу Redmi Note 10 5G ҳамда Poco M3 Pro 5G қайд этган натижа билан бир хил. Умумий қилиб айтганда, смартфон синов мобайнида ўзини жуда яхши кўрсатди.\nPoco M3 Pro билан таққослаганда янги M4 Pro икки баробар тезкорроқ қувватлаш технологиясига эга. Қутидан 33 ваттлик қувватлаш адаптери ўрин олган.\nҚурилма ярим соат ичида 0% дан 54% гача қувват тўплашга муваффақ бўлди.\nТўлиқ қувватланиш учун смартфон 59 дақиқа вақт сарфлаши рекламада айтиб ўтилган. Бироқ ўтказилган тестда смартфон 100% қувватланиш учун 67 дақиқа вақт сарфлади.\nҚувватланиш вақтида cмартфоннинг ҳарорати ошиб кетиши мумкин, шунингдек, ушбу жараён тармоққа уланиш ва иловаларни автоматик янгилаш каби фон хизматларига таъсир қилади. Шунга қарамай, 67 дақиқа - бу бюджет смартфон учун ажойиб натижа!\nСмартфонда симсиз қувватланиш имконияти мавжуд.\nPoco M4 Pro 5G стерео динамик билан жиҳозланган. Олдинги авлод Poco M3'да эса фақатгина битта динамик бор эди холос.\nАсосий динамик смартфоннинг пастки қисмида, қўшимча динамик эса юқори қисмида жойлашган. Пастки қисмидаги асосий динамик юқорида жойлашган иккинчи динамикка нисбатан баландроқ товуш чиқаради.\nОвоз баландлиги тестидан смартфон динамиклари жуда яхши натижани қайд этди. Басс ва юқори тонлар яхши тақдим этилган бўлса-да, ўрта тонларда етишмовчиликлар мавжуд. Умумий олганда бюджет синфига кирувчи смартфонда бундай стерео динамикларнинг бўлгани ҳам қувонарли ҳолат.\n#тавсиф #Poco M4 Pro 5G


Танзила Норбоева: Дори воситаларини нотиббий мақсадда ишлатиш миллат (...)\nМаълумки, аҳоли орасида шифокор тавсиясисиз ўзини-ўзи даволаш одат тусига кирган. Бу эса кўплаб салбий оқибатларга олиб келаётганини кузатяпмиз.\nДорихоналарда сотилаётган кучли таъсир этувчи дори воситаларининг суиистеъмол қилинаётгани, уларнинг асосан ёшлар томонидан нотиббий мақсадларда қўлланилаётгани ачинарли ҳолдир.\nСоғлиқни сақлаш вазирлигининг маълумотларига кўра, ўтган йил давомида кучли таъсир қилувчи дори воситалари ноқонуний айланиши бўйича келиб тушган мурожаатлар асосида, қарийб 50 минг ўрам дори воситаси мусодара қилинган. Бундай дори воситаларини нотиббий мақсадда ишлатиш ёшларимиз, қолаверса, миллат келажагига рахна солиши аниқ.\nУмид қиламизки, кучли таъсир этувчи дори воситаларини рецептсиз сотганлик учун маъмурий ва жиноий жавобгарлик белгилаш орқали биз ёш авлоднинг соғлиғи ва келажагига бўлган катта хавф-хатарнинг олдини олган бўламиз.


Ўзбекистон Республикаси президенти Шавкат Мирзиёев раислигида суд ҳужжатлари ижро этиш тизимини такомиллаштириш чора-тадбирлари юзасидан видеоселектор йиғилиши бўлиб ўтди. Йиғилишда суд ҳужжатлари ижроси ҳолати таҳлил қилинди, янги вазифалар белгиланди.\n«Суд қарорлари – қонунийликни таъминлаш, келтирилган зарарни қоплашда ҳуқуқий асос. Жорий йилнинг 10 ойида Бош прокуратура ҳузуридаги Мажбурий ижро бюросига 4 миллионга яқин ижро ҳужжатлари келиб тушган бўлиб, шундан 1 миллион 200 мингтаси бажарилмаган. Яъни, бугунги кун ҳолатига 17 триллион сўмлик ҳужжатлар ижроси таъминланмай турибди. Бунинг 7,2 триллион сўми давлат ундирувига, қолган 9,7 триллион сўми жисмоний ва юридик шахсларга тегишли. Ушбу маблағларнинг ундирилиши тадбиркорларнинг молиявий аҳволини яхшилаш, кам таъминланган фуқароларни қўллаб-қувватлаш, кўплаб ижтимоий масалаларни ҳал этишда муҳим омил бўлади», дейилади президент матбуот хизмати хабарида.


Инновацион ривожланиш вазирлигига фотосаёҳат\nПойтахтимизнинг Олмазор туманида барпо этилган мазкур вазирлик биносининг биринчи қаватида кўргазмалар зали, амфитеатр, ёш ихтирочилар хонаси, ахборот бўлими, электрон кутубхона, қаҳвахона, фуқаролар қабулхонаси жойлашган.\nИнновацион ривожланиш вазирлиги Давлатимиз раҳбарининг кўрсатмаси асосида иқтисодиётнинг барча тармоқлари ва ижтимоий соҳаларни жаҳон илм-фани ютуқлари, инновацион ғоялар ва технологиялар асосида жадал ривожлантириш мақсадида ташкил этилган.\nПойтахтимизнинг Олмазор туманида барпо этилган мазкур вазирлик биносининг биринчи қаватида кўргазмалар зали, амфитеатр, ёш ихтирочилар хонаси, ахборот бўлими, электрон кутубхона, қаҳвахона, фуқаролар қабулхонаси жойлашган. Иккинчи қаватда Инновацион ишланмаларни жорий этиш илмий-амалий маркази, робототехника ва мехатроника, интернет дастурлари бўйича замонавий лабораториялар ташкил этилган. Илмий-техник ахборот маркази, Ўзбекистон Миллий университети ҳузуридаги Интеллектуал дастурий тизимлар илмий-амалий маркази, стартап хоналари учинчи қаватда жойлашган. Юқори қаватларда эса вазирлик ходимлари учун кабинетлар, анжуман заллари ўрин олган. Бу ерда шунингдек, аэрокосмик тадқиқотлар ва 3D прототиплаштириш бўйича ўқув лабораториялар фаолияти йўлга қўйилган.


Мазмунли умр: мазҳабимиз ҳимоячисининг ҳаёти ва ижоди\n- февраль. 05, 2018\nМашҳур муфассир, муҳаддис ва фақиҳ Зафар Аҳмад ибн Латиф Усмоний Таҳонавий 1892 йил Ҳинд диёрининг Девбанд шаҳрида дунёга келган. Уч ёшида онасидан айрилган Аҳмадни ўз қарамоғига олган меҳрибон бувиси илм йўлида фидоий аёл эди. У набирасига ҳар томонлама яхши тарбия бериб, келажакда унинг етук олим бўлиб етишишига замин яратди. Беш ёшида Девбанддаги “Дорул улум” мадрасасида ҳуснихат, тажвид каби бошланғич илмларни ўзлаштириб, етти ёшида урду, форс тилида ҳисоб ва риёзий китобларни ўрганади. Шундан кейин у Таҳона шаҳрига бориб, умматнинг ҳакими лақабини олган тоғаси Мавлоно Муҳаммад Ашраф Али Таҳонавийдан сарф, наҳв ва одобдан сабоқ олди. Орадан бир оз ўтгандан кейин тоғаси урду тилида “Баён ал-Қуръон” китобини ёзишга киришиб, Зафар Аҳмадни Конбурдаги ўзи асос солган “Жомиул улум” номли мадрасага ўқишга жойлайди. Мадрасада тоғасининг шогирдлари Муҳаммад Исҳоқ Бурдувоний ва Муҳаммад Рошид Канбурийлар қўл остида ҳадис илмини пухта ўрганади. Мазкур мадрасада Имом Бухорийнинг “Саҳиҳ ал-Бухорий”, Имом Муслимнинг “Саҳиҳ Муслим”, Абу Довуд, Имом Термизий, Ибн Можжа ва Имом Насоийларнинг “Сунан” асарлари, “Мушкот ал-масобиҳ”, “Мусталаҳ ал-ҳадис” каби ҳадис илмига оид муҳим манбаларни ўрганди. Бу илм даргоҳида юқори натижаларга эришгач, иқтидорли талабалар қаторида 1910 йили Зафар Аҳмад Саҳоранфурдаги “Мазоҳирул улум” мадрасасига ўқишга бориб, “Базлул мажҳуд фи шарҳи сунани Абу Довуд” (Абу Довуднинг “Сунан”асари шарҳига бор куч-ғайратни сарфлаш) китоби муаллифи Мавлоно Халил Аҳмад Саҳоранфурий ҳузурида ҳадис илмидан сабоқ олди. Шунингдек, у диний илмлар қаторида мантиқ, ҳандаса ва арифметика каби дунёвий фанларни ҳам яхши ўзлаштириб олди.\nНоёб қобилият ва ўткир зеҳн соҳиби Зафар Аҳмад мазкур мадрасага мударрис қилиб тайинланиб, у ерда етти йил фиқҳ, усул, мантиқ, фалсафа каби фанлардан дарс берди.\nИлмда юқори натижаларга эришган ва умматнинг ҳакими деб танилган тоғаси унга “Эълоус сунан” (ҳадислар шаънини юксалтириш) асарини ёзишга ижозат берди ва унга йигирма йил вақт сарфлади. Натижада ҳанафий фиқҳи бўйича йигирма жилддан иборат энг муҳим манба вужудга келди.\nМазкур асар Абу Ҳанифага ва ҳанафийлик мазҳабига нисбатан қилинаётган бўҳтонларга барҳам берди. Абу Ҳанифа гўё ҳадис ва суннатни яхши билмаган, унинг мазҳабидаги ҳукмлар китоб ва суннатга асосланмаган, балки шахсий райълар асосида чиқарилган, ҳатто саҳиҳ ҳадислар зиддига ҳам райъга асосланган, деб нотўғри даъво қилувчиларга тўлиқ раддия бўлди. Шунингдек, “Эълоус сунан” асари орқали муаллиф ҳанафийлик мазҳабининг ҳукмлари Қуръон, ҳадис, ижмоъ ва қиёсий далилларга асосланганини исботлаб берди.\nКейинчалик Мавлоно Ҳаким буйруғига биноан Имом Абу Ҳанифа ва у кишининг шогирдлари ва шогирдларининг шогирдлари ҳақида “Инжаул-ватан анил-издирои би имомиз-замон” (Ватанни замон имоми билан таҳқирлашдан сақлаш) ҳамда Имом Жассоснинг “Аҳкам ал-Қуръон” китобига асосланиб “Далоил ал-Қуръон ала масаил ан-Нуъмон” (Нўъмон масалаларига Қуръон далиллари) китобларини таълиф қила бошлади. Бу китоб икки жилддан иборат бўлиб, Нисо сурасининг охирида тугаллаган ҳамда фақиҳ ва олимлар: “Ан-назару фийҳи наъиймун муқиймун, ваз-зафару бимислиҳи фатҳун азиймун” (Бу китобга назар роҳатбахш ва ундан ўтказиб бир китоб ёзиш буюк ихтиродир) деб таърифладилар.\nЗафар Аҳмад раҳматуллоҳи алайҳ яшаган даврда урду тилида таълиф қилган “Ал-матин фил-ихфааи би омин”, (намозда Фотиҳа сурасининг охирида “омин” калимасини махфий ичида айтиш бўйича матн) “Шаққул-ғайн ан рафул-йадайн” (намозда икки қўлни кўтариш борасида ҳаддан ошиш), “Роҳматул-Қуддус фи таржимати баҳжатин-нуфуус”, “Фатиҳатул-калам фи қироати халфал-имом” (Имомнинг ортидан қироат қилиш масаласи бўйича кириш сўзи) номли китоблари ҳанафийлик мазҳаби ҳукмлари асосли эканини исботлаб берди\nБирма давлатидаги “Ранкун” мадрасасида икки йил ишлаб, катта мажлисларда маърузалар қилди. Шундан сўнг яна Таҳона Буҳунга қайтиб, фатво бериш ва уларни одамларга тушунтириш ишлари билан шуғулланди ҳамда “Далоил ал-Қуръон” деган асарини давом эттирди.\nСўнгра Покистоннинг Докҳа шаҳридаги университетга ҳадис, фиқҳ ва усул фанлари бўйича мударрис лавозимига тайинланди. Мазкур университетда саккиз йил ишлаб, мударрислар саййиди унвонига мушарраф бўлди. Шарқий Покистонда Қуръон, ҳадис, фиқҳ ва бошқа илмлар бўйича “Ал-жомиату ал-Қуръанияту ал-арабийя” мадрасасига асос солди.\nАбу Ҳанифа раҳматуллоҳи алайҳи мазҳаби фиқҳининг фидокор ҳимоячиси Зафар Аҳмад ат-Таҳонавий мана шундай сермаҳсул умр кечириб, умрининг охирида оғир хасталикка йўлиқди ва саксон икки ёшида вафот этди. Аллоҳ таоло у кишига ўз раҳмати ва ризоси ёнидан жой берсин.\nМуҳаммадсиддиқ Усмонов тайёрлади\nMore in this category: « “Саждаи саҳв” ҳақида батафсил билишни хоҳлайсизми?\tҲанафийлик – суннатга энг кўп амал қилувчи мазҳаб »


Xiaomi йилига 300 мингта электромобиль ишлаб чиқарадиган завод очади – Kommers.uz\nБизнес\t19:30 | 27.11.21\nКомпания 10 йил ичида электромобиль ишлаб чиқаришга 10 миллиард доллар сармоя киритиши маълум қилинганди\nХитойнинг технологик гиганти Xiaomi Пекинда йилига 300 мингта электромобиль ишлаб чиқарувчи завод қуради. Бу ҳақда компания бош директори Лэй Цзюнь хабар берди.\nReuters’нинг ёзишича, Xiaomi Пекиннинг Иқтисодий ва технологик ривожланиш зонасида завод, автомобилсозлик бўлими бош қароргоҳи ҳамда савдо ва тадқиқот офисларини қуради.\nМарт ойида Xiaomi 10 йил ичида электромобиль ишлаб чиқаришга 10 миллиард доллар сармоя киритиши маълум қилинганди. Август ойи охирида компания ўзининг автомобиль бўлинмасини рўйхатдан ўтказди.\nXiaomi ички бозорда смартфонлар сотувининг ўсишини таъминлаш учун минглаб дўконлар очмоқда. Аммо охир-оқибат бу дўконлардан электромобиллар учун савдо канали сифатида фойдаланишни режалаштирмоқда.\nАввалроқ Apple руль ва педалларсиз, мустақил ҳаракатланадиган электромобиль ишлаб чиқаришни режалаштираётгани ҳақида хабар берилганди.


21 November 2012 - 15:22\nНазарбоев қозоқ ёшларига араб кийимларини киймасликни тавсия қилган\nҚозоғистон Президенти бу ҳақда Нур Отан Жас Отан партияси ёшлар бўлимининг қозоқ ёшларига араб кийимларини киймасликни тавсия қилган. Исломда кўп оқимлар бор, аммо биз ёшлармизни уларга қўшилишдан қайтаришимиз керак, деган Назарбоев. Шунингдек Қозоғистон Президенти қозоқ ёшларининг бошқа давлатларга “гастарбейдер” бўлиб келмаётганини ҳам таъкидлаган.\nТожикистон уламолари соқол узунлигини аниқладилар\nБу мамлакат уаломлари ҳанафий фиқҳидан келиб чиқиб, мусулмонларга бир тутам, яъни кафтнинг эни узунлигида соқол қўйиш фатвосини берганлар. Муслимлар эса юзлари, қўллари ва оёқ тўпиқларидан бошқа вужудининг қолган қисмини кийим ва ҳижоб билан ёпишлари айтилган. Шу билан бирга Тожикистон Маориф Вазирлиги ўқитувчиларга уч мантирметр узунликда соқод қўйишга рухсат берган. Бу қоида 50 ёшдан ошган ўқутувчиларга тегишли экан, ундан ёшроқ ўқутувчилар умуман соқол қўйиш ҳаққига эга эмаслар.\nТуалет тараққиёт мезоними?\nТуркияда чиқадиган газеталаридан бирида ёзилишича, дунёда ҳозирги кунда 2,5 миллиард киши ҳожатхона хизматидан фойдаланмайди. Бундай санитария гигиена қоидаларининг бузилиши эса турли юқумли касалликлар туфайли кунда тахминан саккиз мингга яқин кишининг ўлимига сабаб бўлар экан. Ушбу маълумотлар ҳисобга олинганда номини айтишни унчалик ёқтирмайдиганимиз ҳожатхонанинг шубҳасиз тараққиёт мезони эканлигига ишонишимизга тўғри келади.\nИслом давлатлари ҳаракатда\nИсроилнинг Ғаззо минтақасига ҳужумига қарши фаластинлик мусулмонлар билан ҳамдардлик ва ҳамкорлик билдириш учун Ислом давлатларидан 10 тасининг Ташқи Ишлар Вазири бу минтақани зиёрат этди. Вазирлар Ғаззо минтақасида Бош Вазир Исмоил Ҳания билан учрашганлар ҳамда Исроил ҳужумида яралаганларни бориб кўрганлар. Яралаганлар билан учрашув чоғида Туркия Ташқи Ишлар Вазири Аҳмад Довутўғли ҳўнграб йиғлаган. Айтиш керакки, Ғаззо минтақаси уч йил давомида Исроил тарафдан қуршовга олинган ва ташқи дунё билан алоқаси кесиб қўйилганди. “Араб баҳори” Миср ва бошқа давлатларда ўртага чиққандан кейин аста секинлик билан Ғаззонинг қуршовига ҳам барҳам берилмоқда.\nГулнора гимнастикачи ҳам экан\nЎзбекистон диктаторининг катта қизи Твиттер интернет ижтимоий тармоғида ўзининг гимнастикада маҳоратини кўрсатувчи расмларини намоён қилган. Трусик кийиб олган Гулнора бу машқларда ит ва мушук каби ҳаракатлари билан ҳаммани ҳайрон қолдирмоқчи бўлган. Ҳа, энди бекорга иши йўқ итини суғорибди, дейишмаганку. Унинг ушбу расмларини мана шу линкдан кўришингиз мумкин:


Centerra Gold Inc “Қумтор” конини эгаллашни талаб қилади ва ташқи менежерни судга беради\nКанаданинг Centerra Gold Inc компанияси Онтарио Олий судида “Qumtor Gold Company” компаниясининг вақтинчалик ташқи менежери Тенгиз Болтурукга қарши суд ишларини бошлаганлигини эълон қилди.\nКанаданинг Centerra Gold Inc компанияси Онтарио Олий судида Канаданинг Centerra Gold Inc директорлар кенгашининг собиқ аъзоси Тенгиз Болтурукка қарши “Qumtor Gold Company” компаниясининг вақтинчалик ташқи менежери этиб тайинланганлиги тўғрисида суд ишларини бошлаганлигини эълон қилди. Бу ҳақда компаниянинг расмий сайтида хабар берилган. Компания ўз баёнотида Қумтор кони атрофидаги сўнгги ҳаракатларни эгаллаб олиш деб атаб, Болтурукнинг “конни бошқаришда бевосита ёки билвосита иштирок этиши» учун тақиқ сўраётганини таъкидлади.\n«Компания Centerra Gold Inc бошқарувидан истеъфога чиққунига қадар буни билиб олди. Тенгиз Болтурук Қирғизистон ҳукумати ва бошқалар билан узоқ йиллик инвестиция шартномаларини бузган ҳолда Қумтор конини эгаллаб олиш режалари тўғрисида музокаралар олиб борди», — дейилади Канада компанияси баёнотида.\n2020 йил декабрида Қирғизистон Республикаси ва Канада фуқароси Тенгиз Болтурук Centerra Gold Inc директорлар кенгашидаги Қирғизистон вакили этиб тайинланди.17 май куни бўлиб ўтган парламент йиғилишида у Канада компанияси директорлар кенгашидан кетганини эълон қилди.\n17 май куни парламент “Қумтор” компанияси фаолиятини текшириш бўйича давлат комиссиясининг компаниядан қарийб 460 миллиард сом йиғишни таклиф қилган ҳисоботини тинглади. Парламент Вазирлар Маҳкамасига “Qumtor Gold” компаниясида ташқи бошқарувни вақтинча жорий этишни буюрди, эртаси куни Тенгиз Болтурук ташқи менежер этиб тайинланди.\n“Qumtor Gold Company”га эгалик қилган “Centerra Gold Inc” Қирғизистон расмийларининг “Қумтор” га нисбатан ҳаракатлари ва қарорларини конни миллийлаштириш ёки компанияни кондан воз кечишга мажбур қилиш ташаббусини оқлашга уриниш деб билишини айтди. 16 май куни Канадалик инвестор Қирғизистон ҳукуматига қарши ҳакамлик муҳокамасини бошлагани маълум бўлди. Шунингдек, компания «Қирғизалтын»га “Centerra Gold Inc"даги акциялари билан ишлашни тақиқлаганини эълон қилди.\nҚумтор Қирғизистондаги энг йирик олтин кони. У Канаданинг Centerra Gold Inc компанияси томонидан ишлаб чиқилган, Қирғизистоннинг компаниядаги улуши 26 фоизни ташкил қилади.


PressReader - Biznes Daily Birzha (Exchange): 2018-07-31 - Инвестиция: истиқболли саноат намойиши\nИнвестиция: истиқболли саноат намойиши\nBiznes Daily Birzha (Exchange) - 2018-07-31 - ПЕРВАЯ СТРАНИЦА - Замира ТОЖИЕВА.\nМаҳаллий ва хорижий инвесторлар иштирокида инвестициявий таклифларни очиқ муҳокама қилиш ягона платформасининг навбатдаги учрашуви ўтказилди. Бу галги мулоқот Инвестициялар бӯйича давлат қўмитаси томонидан “Ўзтўқимачиликсаноат”, “Ўзбекипаксаноат”, “Ўзчармсаноат” уюшмалари билан ҳамкорликда ташкил этилди.\nОчиқ мулоқот майдонида “Indorama Industries”, “Jenshen Group”, “Silk Expert Processing” каби 150 дан зиёд корхона вакиллари йиғилди.\nҚатнашчилар эътибори дастлаб мамлакатимиз тўқимачилик, ипакчилик ва чарм саноатларида амалга оширилаётган ислоҳотлар ҳақидаги маълумотларга қаратилди. Таъкидланганидек, тўқимачилик ва тикув-трикотаж саноати иқтисодиётнинг стратегик ҳамда динамик равишда ривожланиб бораётган тармоғи қаторига киради. Хусусан, “Ўзтўқимачиликсаноат” уюшмаси ўз таркибига 1300 дан ортиқ тўқимачилик, тикув-трикотаж корхонаси, хорижий капитал иштирокидаги 150 та компанияни бирлаштирган. 2012-2017 йиллар мобайнида уюшма корхоналарида тўқимачилик саноати маҳсулотлари ишлаб чиқариш ҳажми 2,6 баробар ошган. Бугунги кунда улар томонидан йигирилган ипдан тортиб тайёр буюм-товарлар каби кенг турдаги маҳсулотлар ташқи бозорга чиқарилмоқда.\nБир қатор хорижий шериклар, шу жумладан, Швейцариянинг “Rieter AG” билан биргаликда тўқимачилик ускуналари ишлаб чиқариш ташкил этилди. “Uztex Group” ва “Osborn Textile” интеграциялашган мажмуалар тузилди. Жаҳон тўқимачилик саноатининг йирик катнашчилари билан шерикликда пахта толасини қайта ишлашга ихтисослашган “Indoramaқўқон”, аралаш ип ва газлама ишлаб чиқариш бўйича “LT Textile International” корхоналари фаолияти йўлга қўйилган.\nҲозирда 2018-2021 йилларга мўлжалланган ишлаб чиқаришни таркибий ўзгартириш, диверсификациялаш ва модернизациялаш дастурига кўра, умумий қиймати 2,5 млрд. АҚШ долларидан иборат 130 дан зиёд инвестиция лойиҳасини амалга ошириш белгиланган.\nЖорий йил 1 июлидан Ўзбекистон – Европа Иттифоқи ўртасидаги тўқимачилик протоколининг кучга киргани алоҳида аҳамият касб этиб, бу ҳужжат асосида тўқимачилик товарларининг икки томонлама савдосини кенгайтириш орқали мамлакатимизнинг Европа Иттифоқи билан ўзаро ҳамкорлигини янада ривожлантиришга эришилиши кутилмоқда.\nМамлакатимизда ипак саноати ривожининг янги босқичи бошлангани алоҳида таъкидланиб, бу борадаги айрим қиёсий кўрсаткичларга тўхталиб ўтилди. Чунончи, агар 2016 йилда ипакни қайта ишлаш корхоналарининг ишлаб чиқариш қувватларидан фойдаланиш даражаси 17 фоизни ташкил этган бўлса, ўтган йили бу рақам 54 фоизга айланган. 2017 йилда пиллани қайта ишловчи корхоналар томонидан амалга оширилган экспорт ҳажми 37,7 млн. доллардан иборат бўлиб, олдинги\nйилдагига қараганда 1,8 баробар кўпайган. Жорий йилга келиб тармоқ корхоналари ипак хомашёси, ипакли момиқ, ипакдан газлама ва ундан тайёр маҳсулотларни ишлаб чиқаришга ўтган. Ваҳоланки, 2017 йилги ишлаб чиқариш жараёнида фақатгина ипак хомашёсига таянилган. Кўриладиган чоралар натижасида 2021 йилга бориб беш турдаги маҳсулотларни тайёрлаш ва экспорт қилишга эришиш кутилмоқда.\n2017-2021 йилларда ипакчилик тармоғини комплекс ривожлантириш чора-тадбирларига оид дастурга кўра, 20 та ипак қурти уруғини, 30 та пиллани қайта ишлаш заводини модернизациялаш ишлари олиб борилмоқда. Пиллани чуқур қайта ишлашга ихтисослашган 11 та янги корхона тузиш, улардан айримларини жорий йил охиригача ишга тушириш режалаштирилган. Дунёга машҳур “Van De Wiele”, “Picanol” ва “Reggiani” компаниялари билан янги технологияларни олиш юзасидан шартномалар имзоланган. Умуман, дастурда белгиланган давр ичида хомашё ишлаб чиқариш ҳажмини 2 баробар кўпайтириш ва йиллик қувватни 3 минг тоннага етказиш, хомашёни чуқур қайта ишлаш ҳисобига ипак газлама тайёрлашни 8 баробар ошириш, йиллик қувватни 11,2 млн. погон метрга чиқариш мўлжалланган. Экспорт салоҳиятини кўтариш ва Европа бозорига чиқиш учун Италия\nипакчилик уюшмаси билан ҳамкорлик ўрнатилган, Ўзбекистонда Италия саноат паркини барпо этиш ҳамда биргаликда тайёр ипак маҳсулотларини ишлаб чиқариш бўйича шартномаларга эришилган. Айни пайтда Туркия тўқимачилик компаниялари билан ипакдан гилам тайёрлаш ва ипак газламаларини бўяш лойиҳасини амалга ошириш юзасидан музокаралар олиб борилмоқда.\nТадбирда, шунингдек, чарм-пойабзал саноатидаги ислоҳот ҳақида ҳам маълумотлар тақдим этилди. Бугунги кунда “Ўзчармсаноат” уюшмаси ўз таркибига 213 та корхонани бирлаштирган бўлиб, уларга инвестицияни жалб қилиш, шунингдек, янги замонавий корхоналарни тузиш, амалдагиларининг тўлиқ қувват билан ишлашини таъминлаш, бунинг учун тўлиқ модернизациялаш ишларига катта эътибор қаратилмоқда. Шу мақсадда тармоқ бўйича инвестиция дастури ишлаб чиқилган ва унга кўра 72 та инвестиция лойиҳасини ҳаётга татбиқ қилиш кўзда тутилган. Мазкур дастур ижроси натижасида тайёр чарм маҳсулотларини ишлаб чиқариш қуввати йилига 1,1 млн. метр квадратга, пойабзал маҳсулотлари қарийб 2 баробар ошиб, 34,2 млн. жуфтга, чарм атторлик маҳсулотлари 13,2 млн. донадан 24,3 млн. донага етказилиши кутилмоқда. Тайёр маҳсулот ишлаб чиқариш кўламининг кенгайиши тармоқ корхоналари экспорт салоҳиятини ҳам ошириши шубҳасиз. Чунончи, 2025 йилга бориб чарм-пойабзал маҳсулотлари экспорти 1,032 млрд. долларни ташкил этиши тахмин қилинмоқда.\nИштирокчилар эътиборига шу каби маълумотлар, хусусан, хорижий инвесторлар билан биргаликда амалга оширилиши мумкин бўлган лойиҳалар ҳақида ахборот ҳавола этилгач, уларнинг фикр-мулоҳазалари ҳам эшитилди, бир қатор саволларига жавоблар ва тушунтиришлар берилди. Тадбир сўнггида икки томонлама мулоқот шаклидаги кооперация биржаси ўтказилди. Унда бир қатор вазирлик ва идоралар мутасаддилари томонидан маҳаллий ва чет эллик инвесторлар билан келгуси ҳамкорлик йўналишлари ҳамда давлат органлари билан ишбилармон доира вакиллари ўртасида доимий алоқаларни ўрнатиш масалалари муҳокама қилинди.\nШу ўринда таъкидлаш жоизки, инвестициявий таклифларни очиқ муҳокама қилиш ягона платформаси иш бошлаганидан буён 376 нафар маҳаллий ва хорижий инвестор онлайн рўйхатдан ўтган. Ҳозиргача улардан турли хил мазмундаги 310 та мурожаат тушган. Шундан 145 тасида инвестиция имкониятлари ҳақидаги ахборотларни кўпроқ ёритиш масаласига оид таклифлар билдирилган, 63 та мурожаатда кредит маблағларини олишдаги қийинчиликлар ҳамда амалдаги инфратузилмани ривожлантиришга оид фикрлар ўз аксини топган. Мурожаатларнинг 36 тасида инвесторларни излаш, 31 тасида инвестиция лойиҳаларини амалга ошириш, 19 тасида ер участкасини ажратиш жараёнини тезлаштириш, 10 тасида хорижий сармоядорларга таклиф этилаётган истиқболли лойиҳалар, 6 тасида мамлакатда инвестициявий муҳитни янада яхшилаш бўйича мулоҳаза, тавсиялар ифодаланган. Энг муҳими, ушбу мурожаатларнинг барчаси алоҳида назоратга олинган бўлиб, масала ва муаммолар ечими устида иш олиб борилмоқда.


iPad Air 3: мукаммаллик сари яна бир қадам - Terabayt.Uz\niPad Air 3: мукаммаллик сари яна бир қадам\niPad Air қурилмасининг янги талқини тўғрисидаги гап-сўзлар деярли бир ярим йилдан буён қулоққа чалинади. Ниҳоят, тақдимотга оз қолган кўринади. Тармоқларда қурилманинг илк суратлари кўрина бошлади. Бу гаджетни интизорлик билан 2015 йилда кутган эдик. Аммо унинг ўрнига компаниянинг iPad Pro ва iPad Mini 4 алоқа воситалари тақдим қилинди.\nApple iPad Air 3 планшетини март ойида, iPhone 5SE мобиль алоқа воситаси билан бирга, ва iPhone 7 телефонидан аввал тақдим қилмоқчи. Бу тўғрида Хитойнинг MyDrivers техника блоги хабар тарқатган.\nMyDrivers блогининг ёзишича, планшет 9.7 дюймли экран, тасвирни 4K технологиясида кўриш мумкин бўлган 2,334 x 3,112 сиғимли дисплейга эга бўлади. iPad Air 2 гаджетида пикселлар сиғими 1,536 x 2,048 эканлигини инобатга олсак, компания учун бу жуда катта сакраш бўлади.\nМаълумотларга кўра, iPad Air 3 стерео овозга эга бўлади ва унинг пастки ва юқори том қисмида иккитадан, жами тўртта карнай мавжуд. Гаджет кўринишидан 2015 йилнинг 9 сентябрида намойиш қилинган, илк бой аудио дизайнга эга iPad Pro планшетига ўхшаб кетади. Бу тўғрида Nowhereelse француз блоги хабар тарқатган.\nКенг частота диапазонига эга динамикалар фильм ва телеканалларни томоша қилиш, мусиқа тинглашни хуш кўрганлар учун айни муддао.\nЭсингизда бўлса, 2014 йилнинг 16 октябрида тақдим қилинган iPad Air 2 планшетида фақатгина қуйи қисмида иккита карнайга эга бўлган.\niPad Air 3 орқасида 8 iPad Air 2’ники каби, 8МП, олдида эса 2.1МП камера бўлади. Шунингдек, бу йўналишдаги янгилик – LED технологиясидаги фоточақноқ қоронғида ҳам яхши тасвирга олиш имконини беради. Яна бошқа манбааларда асосий камеранинг 13МПгача бўлиши тахмин қилинган.\nТасдиқланмаган манбаанинг хабар беришича, планшетларнинг янги вакили кенг функцияларга эга бўлиши кутилаётган iOS 10 мобиль операцион тизими билан таъминланади. Siri виртуал ёрдамчи ҳамда Apple Maps харита тизими билан кўпчилик айфон мухлисларини хурсанд қилган iOS 9 тизимидан кейин iOS 10’дан янада кўпроғини кутишимиз табиий.\nҚурилма Apple A9 — икки ядроли, 64 битли, ARMv8 архитектурасига асосланган ARM-микропроцессорига эга бўлиши мумкин. Бу эса гаджетнинг тезкор фаолиятини таъминлайди.\nТезкор хотира масаласида iPad Pro’нинг 4ГБ хотирага эгалиги, планшет саноатида компания нуфузини кўтариш мақсадида тақдим қилинган Pro сериясидаги қурилмаларнинг тезкор хотираси 4 ёки 3 ГБдан кам бўлмаслигини кафолатлаши мумкин. Шунингдек, мобиль қурилма камида 32ГБ қўшимча хотирага эга бўлади.\nУ ўзининг 5 мм юпқалиги билан ҳам ҳайратланарли. Шундоқ ҳам бу жиҳатдан 6.1 мм қалинликдаги iPad Air 2 ҳаммани ҳайратга солган эди. Қурилмада сув ва чанг таъсирига бардошлилик технологияси қўлланилади. Агар бу тўғри бўлса, у Халқаро Электротехника коммиссиясининг рейтингида компаниянинг Apple Watch’дан сўнг юқори ўрин олувчи иккинчи қурилмасига айланади.\nБироқ, қувват тоши, яъни аккумулятор масаласида iPad Air 3 фойдаланувчиларни хафа қилиш мумкин. Боиси унинг аккумулятори iPad Air 2’ники каби 7,340 мAс сиғимига эга бўлиши кутилмоқда. Бу эса ундан 10 соат мобайнида фойдаланиш имконини беради.\nГаджетда Apple Watch ва iPhone 6S қурилмаларида татбиқ қилинган 3D Touch технологиясини ҳам кўриш мумкинлиги айтилмоқда.\nАммо, Apple маҳсулотларининг шарҳловчиси бўлган Apple Insider нашрининг ёзишича, KGI Securities онлайн савдо консалтинг хизмати таҳлилчиси Минг Чи Куо ушбу технологияни етказиб бериш билан боғлиқ муаммолар сабаб iPad Air 3’да 3D Touch технологиясининг қўлланмаслигини айтган.\nФойдаланувчилар iPad Air 3’да Apple’нинг бармоқ излари сканери технологияси – Touch ID’нинг татбиқ қилиниши зарурлиги юзасидан таклифлар билдиришган.\nБунгача компания Air сериясидаги 2013 йилнинг ноябрь ойида iPad Air’ни, 2014 йилнинг октябрь ойида iPad Air 2’ни тақдим қилган эди. Аммо бу қурилмалардаги хотира, операцион тизим ва дастурлардаги камчилик туфайли улар фойдаланувчиларнинг катта қизиқишига сабаб бўлмади, бозорда кутилганидек оммалашмади. Apple компанияси маълумотларига кўра, сўнгги тўрт чоракда iPad қурилмалари савдоси 19%га камайган. Айни кунларда планшет бозорида Apple’нинг Sony Xperia Z4 Tablet, Samsung Galaxy Tab S2 ва Google Pixel C каби Android рақобатчилари етакчиликка даъво қилишмоқда.\nҲозирча iPad Air 3’нинг 560-600 АҚШ долларидан сотилиши кутилмоқда. 64ГБ қўшимча хотирага эга iPad Air 2 гаджети Amazon интернет дўконида етказиб бериш харажатлари билан бирга 519.90 АҚШ долларидан сотилмоқда.\n#Apple A9 #iOS 10 #iPad #iPad Air #iPad Air 2 #iPad Air 3


Өзбекстанда коронавирустан толық емленген адамлар саны 8 ге жетти » KarInform\n31-март күни коронавирус инфекциясына шалынған наўқаслардың және биреўи пүткиллей емленип, реабилитацияға жиберилди. Кеселликтен толық емленип кеткен пуқара шыпакерлерге айырықша миннетдаршылық билдирди. Бул ҳаққында ӨзР Денсаўлықты сақлаў министрлиги хабар бермекте.\nБул пуқара, алдын хабар берилгениндей, усы жылдың 14-март күни Лондон-Ташкент жөнелисиндеги рейс пенен Ташкентке келген. 16-март күни онда коронавирус инфекциясы анықланған еди.\nӨткен ўақыт даўамында ол Вирусологиялық илимий тексериў институтының клиникасында толық емленди.\nАтап өтиў орынлы, пидайы шыпакерлер тәрепинен күни-түни медициналық бақлаўға алынған ҳалда, халықаралық стандартлар тийкарында зәрүрли емлеў илажлары алып барылғанлығы усы наўқастың толық емленип кетиўин тәмийинледи.\nМағлыўмат орнында атап өтиў керек, ҳәзирги ўақытта тек ғана Ташкент қаласында емес, соның менен бирге, ўәлаятларда да медицина хызметкерлери коронавирус инфекциясына шалынған наўқаслардың емленип кетиўи ушын бар тәжирийбесин иске қоса отырып, қаҳарманларша гүреспекте. Ҳәзирги ўақытта усы кеселликтен емленгенлер саны 8 адамға жетти.\nДСМ: Коронавирусқа шалынып, Бухарада емленип атырғанлардың ...\nУлыўма 10 адамға жетти: Стамбулдан келген рейстеги және еки пу& ...


“Бирлик”нинг даҳшатли митингларидан қўрқиб кетиб Ислом Карим ёптирган Тошкентдаги проспект қайта очилди. “Бирлик” буни олқишлайди! - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n02:10 - “Бирлик”нинг даҳшатли митингларидан қўрқиб кетиб Ислом Карим ёптирган Тошкентдаги проспект қайта очилди. “Бирлик” буни олқишлайди!\nКеча эрталаб Тошкентда Шароф Рашидов кўчасининг Жасорат монументидан Мустақиллик майдонига олиб чиқадиган қисми транспорт ҳаракати учун қайтадан очилди. Аввал дарахт кўчатлари ўтқазилган йўлни қайта тиклаш ишлари 3 октябрь куни бошланган эди.\nЎзбекистоннинг қўғирчоқ ахборот воситалари тилга олмаётган нарса шуки, ҳозир расмий номи “Бирлик” Халқ Ҳаракати Партияси бўлган, аммо у йилларда ҳамма “Бирлик”деб таниган ташкилот аввал ўзбек тилига давлат тили мақоми бериш талаби билан, кейин мустақиллик талаби билан ҳозир “Мустақиллик майдони” деб билинган аввалги Ленин майдони ва унга келаверишдаги йўлларда даҳшатли, кўп минг кишилик митинглар ўтказарди. Ўшанда тахти қимирлаб қолган Лубянканинг агенти ҳаромий Ислом Карим ўз тахтини “Бирлик”да кучли мавқега эга бўлган ўзбек ёзувчиларининг оммавий сотқинлиги туфaйлигини сақлаб қолган.\nАммо, у “Бирлик” ҳар дақиқада тикланишидан қўрқиб, аввал “Бирлик”нинг лидери Абдураҳим Пўлатни ўлдиришга ҳаракат қилди, ўлдиролмаса ҳам уни Ўзбекистонни тарк этишга мажбур қилди ва “Бирлик”нинг митинг майдонларини йўқ қилабошлади. Айнан шу ниятда у Шароф Рашидов проспектининг баъзи қисмларини боғларга айлантириб, намойишчиларни шаҳарнинг марказий майдонига келиш йўлларини ўзича бекитганди\nҲозир бу кўча қайтадан очилиши мақтовга сазовор нарса. “Бирлик” ўзининг ўша пайтдаги Совет Империясига қарши олиб борган тарихий кураш майдонларида қайтадан катта тантанали намойишлар ўтказиш имкониятига эга бўлади.


Ўқинг! Аллоҳни яхшироқ танишни истасангиз\n- Окт 25, 2017\nБугунги кунда замон технологиялар такомиллашиб бораётгани, кишиларнинг юмушларини енгиллатадиган бир қатор имкониятлар пайдо бўлаётгани ҳар қандай кишини қувонтиради, албатта. Аммо шу билан бирга етарлича муаммоларни ўзи билан олиб келганини ҳам инобатга олиб қўйиш лозим. Хусусан, ёшларни тарбиясини издан чиқишига, бир қатор исёнкор ишларни амалга ошишига айнан интернет сабаб бўлаётгани ҳеч кимга сир эмас.\nМаълумки, Пайғамбаримиз (соллаллоҳу алайҳи ва саллам)га илк нозил бўлган ваҳий – «Ўқи» эди. Бу хитоб ҳикмат, ибрат, сабоқ ҳамдир. Негаки илк ваҳий маърифатга чорламоқда, илк ваҳий билим олишга чорламоқда, илк ваҳий инсонни бирон бир ишни бошлашдан муқаддам ана шу соҳани ўқиб, ўрганишга ундамоқда.\nЎқи хитоби инсон ҳаётини нурафшон қиладики, залолатдан огоҳ бўлиш йўлларини, оқни қорадан фарқлашни билади, кўр-кўрона бировларга эргашишни нотўғрилигини тушунади. Дарҳақиқат, соҳаларга оид қатор-қатор китоблар, ўқув қўлланмалар, ишланмалар бўлсаю, ўқилмаса соҳани билимидан бехабар қолинганидек, залолатдан огоҳлантириш, таҳдидлардан ҳимояланиш сингари долзарб масалаларни ўзида мужассам қилган китобни бировнинг қўлига берилсаю, унга бепарволик қилса, унинг залолат ботқоғига ботишида бошқанинг айби йўқ.\nЎқи хитоби илм олишни тарғиб қилмоқда. Илм эса, инсоннинг ҳаёт чироғидирки, илмли кишининг ҳаёти нурафшон бўлади, фикри кенг ва тиниқ бўлади, жамиятда ўзининг ўрнига эга бўлади. Илмли киши ҳар қандай чорасизликка барҳам беришга, жамиятга фойда келтиришга қодир бўлади.\nЎқиган киши илмли бўлади. Илмли бўлган киши эса қудратли бўлади. Илмнинг қудрати борасида Мирзо Улуғбекдан: “Сиз нега сиёсатни қўйиб, илм билан машғул бўлдингиз?” деб сўрадилар.\nМирзо: “Мен илмнинг қудратини бобомдан билдим. Бир сафар мен бобомнинг тиззасида ўтирар эдим, шу пайт ҳузурларига бир киши кирди, бобом шошиб унинг истиқболига ўрнидан турди. Мен тиззасидан тушиб кетдим. Кейин билсам, у зот олим экан, бобомнинг устози экан. Илмнинг обрў-нуфузини ана ўшанда кўрдим”, жавоб берди.\nИлм олиш инсонга ҳаётий эҳтиёж бўлибгина қолмай, муқаддас динимиз буюрилган фарздир. Зеро, Пайғамбаримиз (соллаллоҳу алайҳи ва саллам): “Илм олиш ҳар бир муслим ва муслима учун фарздир”, деб марҳамат қилганлар. Шундай экан, илмга бепарволик қилганлар, илмни хор қилганлар қиёмат кунида албатта ундан сўраладилар.\nЎқи деганда фойдали, манфаатли илмларни ўқиш назарда тутилмоқда. Бундай илмларни олиш инсонни камолот сари етаклайди, дунёсини ҳам, охиратини ҳам саодатли қилади. Шундай экан, ўқинг кўнглингиз ёришади, ўқинг зеҳнингиз, илмингиз ошади, ўқинг савобингиз кўпаяди, ўқинг бировга муҳтожликдан қутуласиз, ўқинг Аллоҳни яна ҳам яхшироқ танийсиз...\nДинни ниқоб қилиб олган манфур, вайронкор ғояларни амалга ошириб юрганлар ва уларнинг сафига бориб қўшилиб қолаётган кимсаларни ҳолига ачиниб кетамиз. Уларнинг бу ҳолатга тушишига айнан илмсизлиги сабаб бўлди. Агар илмга эътибор берганларида ислом дини нима эканини англардилар, Ислом қилаётган ишларини мутлақо инкор этишини, унга қаршилигини тушунардилар. Таассуфки, ўқиш учун кўзлари бору аммо қалб кўзлари кўр. Улар ўқий олмайдилар.\nФарзандингиз ўқимишли, ҳаётда ўз ўрнини топишини истасангиз ўқинг. Аввало, ўзингиз ўқинг, шунда фарзандингиз ергашади. Майли кўп эмас, оз-оздан бўлса ҳам ҳар куни ўқинг. Шояд, сиздан илҳомланиб оила аъзоларингиз ҳам ўқий бошласа...\nФарғона вилояти Олтиариқ тумани “Оқ масжид” жоме масжиди имом-хатиби\n5769 марта ўқилди\nДругие материалы в этой категории: « Бола ҳуқуқи – азалий миллий қадрият\tҲазрати Али (р.а.)нинг Ҳасан (р.а.)га насиҳати »\nМўмин ҳамманинг ишончли кишиси\nҲаёт бизга ўргатган ҳикматлар.\nАбдуллоҳ ибн Муборак\nМўминнинг уч ахлоқи\nЕру осмоннинг маййит учун йиғлаши\nИсломда суннатга эътибор.\nБуюк муҳаддисларга бешик бўлажак маърифат маскани\nРиё аралашган яхшиликда савоб йўқ\n16.11.2018 й. Мавлидун Набий муборак!\nЎзини-ўзи турли йўллар билан қасддан ўлдиришнинг оғир гуноҳлиги ҳақида фатво\nОвоз ҳақидаги мўъжизани эшитганмисиз?\nЎз вақтидан кечикиб берилган инъом-эҳсон маҳкам тортилган занжир мисоли қаттиқ бўғувчидир\nИнсоф - олийжаноблик белгиси\nНишонга урилган гаплар: “Одамлар сенинг шикоятларингни биринчи бор эшитиб, далда бўладилар. Кейинги сафар малоллана бошлайдилар”\n09.11.2018 й. Ҳаё – имондан\nБаданларингиз ва асабларингиз учун ором...\nМаҳмуд Замаҳшарий ҳикматлар\nБахтнинг сири нимада?\nЭнг заҳарли денгиз жонивори ҳақида биласизми?\nНишонга урилган гаплар: “Киши ўз дини (тақвоси)нинг миқдорига қараб имтиҳон қилинади”\nАксириш ва эснаш ҳақида ажойиб маълумотлар\nНишонга урилган гаплар: “Ҳар қанча йиғласанг ҳам ота-онанг олдида ҳеч қачон йиғлама!”\nАллоҳ йўлида дўстлашишнинг мукофоти\nСолиҳ амал кушандаси\n“Исломга назар ташланг… имон мукаммал бўлур”\n02.11.2018 й. Ҳасад – ҳасанот кушандаси\nНишонга урилган гаплар: “Одамларга ҳар қанча ишонсанг ҳам, сирларингни ўзингда қолдир!”\nРостгўйлик гўзал фазилатдир


Расман: Масжидлар фаолиятига рухсат берилди. Жума намози эса вақтинчалик ўқилмайди - UzNews.uz\nРеспублика махсус комиссиясининг навбатдаги қарори билан 2020 йил 17 августдан бошлаб айрим турдаги хизмат кўрсатиш соҳалари фаолиятига рухсат берилди.\nРеспублика махсус комиссиясининг жорий йил 17 августдан карантин чекловларини бекор қилишга оид ахбороти эълон қилинди.\nУнга кўра, Республика махсус комиссиясининг навбатдаги қарори билан 2020 йил 17 августдан бошлаб қуйидагиларга рухсат берилди:\n– ҳудудлар (Қорақалпоғистон Республикаси, вилоятлар ва Тошкент шаҳри) ўртасида автотранспорт воситалари қатновини тиклаш;\n– жамоат транспорти, шаҳар (туман) ва шаҳар атрофи йўналишлари бўйича автобус қатнови (метрополитен фаолияти бундан мустасно). Ушбу транспорт фаолиятини ташкил этиш учун:\n- ҳар қатновга чиқишдан олдин ҳайдовчи ва кондукторларнинг тана ҳарорати пирометрларда ўлчаниб, 37°С ва ундан юқори бўлган ҳолатда уларнинг транспорт воситасини бошқаришига йўл қўймаслик, уларнинг тиббий ниқоб ва қўлқопда бўлиши;\n- жамоат транспортида йўловчиларнинг тиббий ниқобда бўлиши ва улар орасида ижтимоий масофа сақланиши, тиббий ниқоб бўлмаган ҳолатда уларнинг транспортга чиқишига йўл қўймаслик;\n- транспорт воситаси доимий равишда ҳар қатновга чиқишдан олдин (шу жумладан, ҳар бир ўриндиқни) тўлиқ дезинфекциядан ўтказилиши зарур.\n– диний ташкилотлар фаолиятига (ҳар куни дезинфекция ишларини амалга ошириш ҳамда қатъий ижтимоий масофани сақлаш чекловларига риоя этилишини таъминлаган ҳолда). Бунда, диний ташкилотларда жума ва шанба-якшанбалик диний хизматларни вақтинчалик амалга оширмаслик талаб этилади.


Батукаев иши бўйича комиссия юқори лавозимдаги мулозимларни ишдан бўшатишни таклиф қилди | ҚИРҒИЗИСТОН ЯНГИЛИКЛАРИ\nБатукаев иши бўйича комиссия юқори лавозимдаги мулозимларни ишдан бўшатишни таклиф қилди\nДепутатлардан ташкил топган комиссия криминал авторитет Азиз Батукаевнинг муддатидан аввал бўшатилишини текширишни тугатди. Улар вице премерни, ИИМ бошчисини, ЖЎДХ ва Бош прокуратура етакчиларини ишдан бўшатишни таклиф қилди.\nКриминал авторитет Азиз Батукаевнинг муддатидан аввал бўшатилишини текширган комиссия ўз ишини якунлади. Комиссия аъзолари куч тизимлари бўйича вице-премьер Шамиль Атахановни, ИИМ бошчиси Абдилда Суранчиевни, Жазони ўташ давлат хизмати бошчиси Зарилбек Рисалиев ва Бош прокурор Аида Саляновани ишдан бўшатиш таклифини олға сурди.\nКомиссия шунингдек Салянова ва Суранчиев ўринбосарларини ҳам хизматидан четлатишни таклиф қилди.\nКомиссия кўра, мазкур мулозимларнинг барчаси Батукаевнинг қамоқдан озод қилиниши ва давлатни тарк этишига алоқадор.\nБу маълумотни Kloop.kg билан суҳбатда комиссия аъзоларидан бири, депутат Турсунбай Бакир уулу тасдиқлади.\nУнга кўра, комиссия таклифи унинг аъзолари тарафидан бир овоздан қабул қилинган.\n«Бир неча чақирувларнинг депутати қатори мен комиссия таркибига кирган аъзоларнинг бир овоздан сўнгги қарорга қўл қўйганини эслай олмайман. Бу сафар комиссиянинг ҳар тўққиз аъзоси қўл қўйди», — деди Бакир уулу.\nКомиссия шунингдек Миллий хавфсизлик давлат хизматига коррупция бўйича жиноий иш очишни ҳам таклиф қилди.\nКуч тизимлари бўйича вице-премьер Шамиль Атаханов депутатлар комиссияси мулозимлар айбини исботламай туриб уларни хизматдан четлатишни таклиф қилиб, беайблик презумпциясини бузганини айтади.\n«Комиссия фаолияти давомида мен улар айбловларини исботловчи мантиқий хулосани кузата олмадим. Комиссия ҳайаъти тарафидан бирорта ҳам далил, факт келтирилмади», — деди Ататханов Kloop.kg билан суҳбатда.\nЖазони ўташ давлат хизматидан масала бўйича изоҳ олишнинг имконияти бўлмади.\nАввалги мақолаСайт ясовчи мутахассислар: Олий суд портали нархи 100 минг сом турмайди\nНавбатдаги мақолаМитингчилар уч кундан буён «Кумтор» йўлини очмаяпти


БМТ Бош котиби Марказий Осиёга сафар қилади\n14 апрел 2021, Тошкент вақти: 17:09\n31 март куни Марказий Осиё давлатларига бошланадиган илк сафари чоғида Бан Ки Мун бешала давлат раҳбари билан минтақавий ҳамкорлик, қуролсизланиш, экология, Минг йиллик тараққиëт дастурининг бажарилиши каби муҳим масалаларни муҳокама қилади.\nБан Ки Мун сафарини дастлаб Ашхободдан бошлайди. Сўнг Бишкек, Тошкент, Душанбе ва Остонага боради. Ўзбекистонга ташрифи чоғида Бан Ки Мун президент Ислом Каримов билан учрашади.\nОрол денгизи қуришининг салбий оқибатлари ҳамда минтақавий сув тақсимотидаги муаммоларнинг мулоқот чоғида асосий масала бўлиши кутилмоқда.\nТошкентга ташрифи чоғида БМТ Бош котибининг Жаҳон иқтисодиёти ва дипломатия университетида талабалар учун маъруза ўқиши режаланган.


Ўзбекистонда нон маҳсулотларининг нархи кескин ошиб кетди ва ўсимлик мойи танқислиги юзага келди - Фарғона.Ру ахборот агентлиги\n28.08.2007 23:55 msk\nЎзбек оилаларининг аксарияти учун нон асосий озиқ-овқат маҳсулоти бўлиб ҳисобланади. “Дон мустақиллиги” ҳақидаги шов-шовли баёнотлар қабатида республика фуқаролари ун нархининг кескин ошиб кетиши ва унинг танқислигига дуч келиб ўтирибдилар. Агар тошкентликлар куннинг биринчи ярмида етарлича нон ғамлаб олишга улгурмасалар, кечга бориб сотувда нон топиш катта муаммога айланиб қолаяпти.\nКўплаб нонвойхоналарда бу вазиятни ун етишмаслиги билан изоҳлаяптилар. “Бизга хом ашё беринг, биз нон ёпиб берамиз”, демоқдалар нонвойлар. Ун комбинатлари эса буғдойнинг ўта танқислигидан шикоят қилаяптилар.\nНега бундай бўлади, дея ҳайрон бўлаяптилар ўзбекистонликлар, ахир яқиндагина барча оммавий ахборот воситалари бу йил мамлакатда энг кўп – 6 миллион 250 минг тонна ҳосил йиғиб олингани ҳақида ҳаммаёққа овоза қилгандилар-ку. Президент Ислом Каримов эса ғаллакорларни бу улкан меҳнат зафари билан қутлай туриб: “...суғориладиган ерлардан ҳосилдорлик гектарига ўртача 48 центнерни ташкил этиб, ўтган йилга нисбатан қарийб 4 фоизга ўсгани бунинг яққол тасдиғидир”, дея таъкидлаганди. “Сиз, азиз дeҳқонларнинг пeшона тeри, азму шижоатингиз билан етиштирилган ғалла ҳосили ҳар қайси хонадонда тўқчилик бeлгиси бўлиб, эл-юрт дастурхонини тўлдириб, одамларнинг кўнглида эртанги кунга ишонч туйғусини мустаҳкамлаши ва бутун халқимиз Оллоҳ бeрган бу бeбаҳо нeъмат учун шукрона кeлтириб, уни юксак қадрлаб, сизларнинг шаънингизга чуқур миннатдорлик билдириши табиийдир”, дея билдирганди Ўзбекистон раҳбари.\nНима учун ғалладан энг кўп ҳосил олинган бир пайтда нон билан боғлиқ муаммолар юзага келмоқда? Бунга бир неча сабаблар бор бўлиб чиқди. Биринчидан, ғалаба реляцияларида (маълумотномаларида) янграганидан анча кам дон йиғиб олинган: хабардор кишиларнинг айтишларича, бор-йўғи 4 миллион тоннага яқин ғалла йиғилган. Буғдойнинг харид нархи пастлиги туфайли дон етиштиришдан манфаатдор бўлмаган фермерлар режа бўйича давлатга сотиши лозим бўлган ғалла ўрнига тайёрлов идораларига нақд пул топшириб қўя қолганлар ёки бозордан керакли миқдорда буғдой сотиб олишиб, бу амалиёт пайтида анчагина пул йўқотишиб, уни базага олиб бориб топширганлар. Аммо бу харажатлар уларнинг экинларида етиштирилган бошқа, кўпроқ даромад келтирадиган маҳсулотни сотишдан келган фойда билан қопланиб кетган. Жойлардаги ва юқоридаги расмийлар бунақа амалиётлар ҳақида жуда яхши биладилар, аммо бунга кўз юмиб қўя қоладилар: улар вақтида рапорт топширсалар ва юқоридаги раҳбариятни кўнглини олсалар бўлди. Шундай экан, қўшиб ёзишлар фақат собиқ Совет Иттифоқигагина хос бўлмаган, улар Ўзбекистонда ҳозир ҳам гуллаб-яшнаяпти.\nНон билан боғлиқ бўлган иккинчи муаммо сўнгги ҳафталарда Қозоғистон уни нархининг қарийб икки баробар қимматлаб кетганидир. Уни Ўзбекистонга катта миқдорда, асосан, контрабанда йўли билан олиб кирадилар. Бу ун буғдойнинг қаттиқ навларидан ишлаб чиқарилгани учун унга фақат нонвойхоналардагина эмас, уй бекалари орасида ҳам талаб катта.\nЎзбек нонлари. Фарғона.Ру АА фотоси\nИкки ҳафта олдин Қозоғистоннинг бир қоп уни (50 кг) ўттиз минг сўм атрофида (тақрибан $23) турарди. Ўшанда кўпчилик буни жуда қиммат ҳисобларди, аммо сотиб олаётганди. Оилаларда болаларнинг кўплигини ҳисобга олган ҳолда, бу ерда эскитдан унни қопда сотиб олишга ўрганганлар. Ҳозир бу бир қоп ун 55 минг сўм туради. Нархларнинг ошишини, биринчидан, чегарадан юк олиб ўтишдаги қийинчиликлар, иккинчидан эса, жаҳонда буғдой баҳосининг кўтарилиб кетиши билан боғламоқдалар.\nЎзбекистон расмийлари бугунги кундаги вазият келажакда такрорланмаслиги учун аллақачон чоралар кўра бошлаганлар. Аммо, ҳар доимгидек, улар масалани бозор нуқтаи назаридан ҳал қилиш ўрнига маъмурий-буйруқбозлик усули билан ҳаракат қилмоқдалар. Дейлик, Тошкентда улар “Тошкент-нон” нон ишлаб чиқарувчилар ассоциациясига кирган ўттиз бешта нонвойхона раҳбариятига Тошкент вилоятидаги фермер хўжаликларини оталиққа олиш мажбуриятини юклаганлар. Ҳар бир нонвойхона раҳбарига 3 мингдан 4 минггача гектар экин майдонлари бириктирилган. Бунақа майдонларнинг ҳар бирида 80 тадан 100 тагача фермер хўжаликлари жойлашган.\n15 сентябрь куни мамлакатда дон экинларини экиш бошланади. Ҳозирнинг ўзидаёқ нонвойхона раҳбарлари ўз оталиқларига олган фермер хўжаликларини айланиб чиқишлари, уларнинг экиш ишига нечоғли тайёр эканларини - тегишли техника, солярка, уруғлик ва ҳ. бор-йўқлигини текшириб чиқишлари шарт. Улар ғаллакорларга ҳар томонлама техник ва моддий ёрдам беришга ҳамда далаларга режада қанча кўрсатилган бўлса, шунча буғдой экилишини назорат қилишга мажбурлар. Шунингдек, ҳар бир фермернинг қанча ҳосил олганлиги қайд этилиши лозим.\nНонвойхона. Mountain.ru сайтидан олинган фотосурат\n- Мен деҳқончилик, айниқса, ғаллакорлик соҳасида ҳеч нарсани тушунмайман, - дея нолийди исмини атамаслигимизни сўраган Тошкент нонвойхоналаридан бирининг эгаси. – Менинг ишим - маҳсулот чиқариш. Менга техника, кадрлар билан боғлиқ ўз муаммоларим ҳам етиб-ортади. Бу ерда эса фермерлар билан шуғулланиш, уларга моддий ёрдам бериш учун қанақадир маблағлар топиш лозим бўлиб турибди! Тўғриси, бошим айланиб кетаяпти, аммо юқорининг буйруғини бажармасанг, бундан ҳам баттар бўлади. Шундай экан, бизнесдаги мустақиллик ҳақида бу ерда гап ҳам бўлиши мумкин эмас.\nҚўшимча қилиб шуни айтиш мумкинки, сўнгги кунларда аҳоли орасида энг харидоргир, аммо паст навли бўлган буханка нон нархи 175 сўмдан 200 сўмга чиқди (бу нон баҳосининг ошиши давлат томонидан сунъий равишда ушлаб турилибди). “Фарғона.Ру” ахборот агентлигининг Фарғона шаҳридаги манбалари маълум қилишларича, у ерда оби нонлар нархи икки баробар ошган: нон туридан келиб чиққан ҳолда 150-400 сўмдан 300-800 сўмгача. Патир-нон нархи эса бир ярим минггача (1,2$) етади.\nАгентлигимизнинг Қорақалпоғистондаги штатсиз мухбирлари шаҳар дўконларидаги буханкаларнинг ҳажми кичрайтирилгани ва вазни озайтирилгани, аммо улар эски нархда сотилаётганини маълум қилдилар.\nТанқислик ва нархларнинг ошиши фақат нон ва унгагина тегишли бўлмади. Бироқ Ўзбекистон пойтахтидаги турли манбалардан олинган маълумотлар бир-биридан фарқ қилаяпти. Лекин, одатда, бунақа ҳолат хабар берувчилар ростини айтганларида юз беради. Тошкентлик кўнгилли респондентларимиздан бири бизга шаҳарда ўсимлик мойи сотувда қарийб қолмаганини, ёғ бор бўлган жойларда эса нархлар икки баробар ошиб кетганини маълум қилди. “Беш литрли канистрдаги ёғ бозорда 18 минг сўм туради – кечагина у дўконда 7.500 сўмдан сотилаётганди”. “Бутун август ойи мобайнида пахта ёғига навбатга турилди. Ун бирданига 400 сўмдан 1100 сўмга “чиқиб олди”. Нонвойлар ўз бизнесини йиғиштиришларини айтаяптилар, чунки бунақа нархда ҳеч ким нон сотиб олмайди-да...”